open-index/open-wikipedia-markdown huggingface dataset:
巨犀

**巨犀**又叫**副巨犀**，係一種已經絕種，個頭冇角嘅巨型犀牛，亦係世界上真正最大型嘅陸上哺乳動物（重大隻過大象，長毛象），佢嘅化石曾經喺中國、蒙古、印度、斯里蘭卡等多個亞洲地方被發現。古生物學家相信佢哋係喺Oligocene中期至Miocene早期出現嘅哺乳動物，維持咗2至3千萬咁耐，而當時嘅亞洲係被亞熱帶森林覆蓋。

成年嘅巨犀據估計可以生長到5米或以上咁高（到肘頭），唔連條尾長8米，頭顱骨長1.35米。重量大約10噸至20噸。巨犀係食草動物，佢哋會好似長頸鹿咁食樹上嘅葉。因為好大隻，相信冇天敵。

## 分類

## 出面網頁
* Indricotherium
* Discovery Channel - Answers from Dr. Mikael Fortelius
* Hyracodontidae: Indricotheriinae and  Synonyms of Paraceratherium transouralicum - Mikko's Phylogeny Archive - follows Lucas and Sorbus
*  sci.bio.paleontology newsgroup  20 July 1999

## 參考

* Lucas, S. G. & Sobus, J. C., (1989), The Systematics of Indricotheres. 358-378 in Prothero, D. R. & Schoch, R. M., (eds.) 1989: *The Evolution of Perissodactyls*, Oxford University Press, New York, New York & Oxford, England, ix-537 - argues that *Indricotherium* should be included under *Paraceratherium*
食肆

**食肆**，又叫**餐廳**，係賣嘢食嘅舖頭。餐廳有企堂服務顧客，廚房入面廚師整嘢食。食肆嘅近義詞有：**餐館**、**菜館**、**飯館**、**飯莊**、**飯店**等。呢啲詞同食肆嘅意思有啲出入。

食肆分行街（外賣）同堂食。

## 名
肆嘅意思，卽係將啲擺出賣，同鋪同義。所以食肆係將啲嘢擺出來賣嘅鋪頭。家下泛指用餐嘅舖頭。

## 種類

* 茶樓
* 酒樓
* 酒家

File:HK Kln Bay Telford Plaza Pacific Coffee Company a.jpg|咖啡室
File:HK Maxims Palace New Town Plaza 1.jpg|茶樓
File:HK Central Elgin Street McSorley s Guinness Beer.JPG|酒吧
File:Cafe Majestic interior (Porto).jpg|西餐廳
File:Canal-Walk-Food-Court.jpg|美食廣場
File:HK Sheung Wan Market 2nd floor.JPG|熟食中心
File:HK Lan Fong Yuen Old Shop.jpg|大牌檔
File:SaiKungThaiRestaurant.png|泰式食肆


## 睇埋

* 茶餐廳
* 冰室
* 快餐
* 酒店
* 飲食業
* 食物
* 營養學
* 廚餘
Opera

**Opera**係一個由挪威Opera軟件公司推出嘅多功能網頁瀏覽器，除咗瀏覽網頁之外，重可以check e-mail、用IRC傾計、讀feed，甚至經BT下載嘢。
Safari

**Safari**係蘋果公司開發嘅網頁瀏覽器，已經響Mac OS X包埋。佢響2003年推出初版，並且響2007年推出Windows版。佢而家（2008年5月）使用率係6.25%，係第三個最多人用嘅瀏覽器。
漸雷獸

**漸雷獸**（*Brontops*）係已絕種嘅哺乳動物，個像同犀牛好似樣。以前「合味道」杯麵廣告見到一隻追趕原始人嘅大怪獸，就係呢一種。而電影「冰河世紀」亦將佢哋改名做犀牛。

## 外形
 
漸雷獸外型好似一隻犀牛，肩高 2.5 米，但係佢下面嘅品種 *B. dispar* 嘅大細就同好似而家嘅白犀牛。佢哋外觀好似有名嘅王雷獸，同樣喺鼻端上有好似角又粗又鈍突出嘅嘢，但較為細。根據2004年新建議嘅分類，漸雷獸應該併入做巨角犀屬。

## 打交
後嚟，一隻漸雷獸公嘅頭顱骨同其部份復原嘅肋骨一齊俾人發現，支持咗漸雷獸會用「角」互相打交嘅講法。造成呢種創傷嘅除咗係其他漸雷獸外，再冇其他可能。因為唞氣，啲咗肋骨郁來郁去，所以啲骨折一直復原唔到。成年嘅漸雷獸亦可能用角保護仔女，避免受肉齒目或者獵貓科之類獵食者襲擊。

## 參考
資訊科技

（，當中  可以做），係泛指靠住管理同處理資訊用到嘅各種技術嘅統稱，主要係利用電腦科學同電訊嚟設計、開發、安裝同實施資訊系統同應用軟件。

## 電訊

電訊（telecommunication）泛指用電磁波嚟通訊嘅方式，包括咗互聯網等嘅科技，亦係電腦之間能夠互傳資訊嘅原因。資訊系統當中嘅電訊可以分做無線同有線兩種，前者指唔使駁線都可以做到嘅通訊，而後者就係指要駁線（可以睇吓光纖等嘅科技）先可以做到嘅通訊。無線通訊喺好多領域都好有用：商業上就會用到電訊技術，想像一間企業，佢哋嘅貨要運去第度賣，佢哋可以喺啲貨上面加特製嘅標籤，個標籤喺俾某啲特定嘅電磁波刺激到嗰陣，個系統就會用電磁波射數據返去用家手上嘅讀取器嗰度，而供應鏈上嘅工作者都有能夠射呢啲特定電磁波嘅裝置－於是間企業就有得一路跟蹤住啲貨，睇吓啲貨去到邊，呢種技術就係所謂嘅無線射頻辨識（radio-frequency identification）。除咗噉之外，好似無線射頻辨識噉嘅科技仲能夠創造大量嘅數據，可以俾企業知道「唔同嘅貨運起上嚟係點」嘅資訊，而呢啲資訊可以俾管理層攞嚟做「啲供應鏈要點樣改良」噉嘅決策。
## 電腦保安

電腦保安（computer security / cybersecurity）泛指對電腦系統同網絡作出保護，等軟硬件同數據免受偷竊同損壞：隨住電腦網絡嘅普及，數據嘅流通變得容易，同時數據亦有更加有可能會落入犯罪份子嘅手，例如銀行系統所做嘅網絡通訊會包含用戶嘅信用咭號碼同戶口有幾多錢等嘅資訊，而呢啲資訊一旦落入犯罪份子嘅手，可以搞到銀行同用戶損失慘重。除此之外，大企業喺開發新產品嗰陣會想將個項目嘅內容保密，航空交通控制會想為咗確保航空安全而想保護自己用嘅電腦系統... 等等，所以電腦保安喺廿一世紀嘅電腦科學上係一個大課題。

電腦保安嘅核心概念係漏洞（vulnerability）。漏洞泛指一個電腦系統或者網絡喺設計同執行上一啲可以俾人利用嘅弱點，例如軟件後門（backdoor）就係一種常見嘅漏洞，指一個系統或者網絡有方法俾人避開一般鑑別－即係入密碼等鑑別身份嘅過程－同保安控制就進入到，搞到黑客等嘅人物能夠攞到啲佢哋唔應該攞得到嘅數據。公共漏洞同暴露（Common Vulnerabilities and Exposures，CVE）等嘅資料庫會列出同討論電腦保安上常見嘅漏洞，而電腦科學上嘅學術研究亦會探討「電腦系統要點樣設計先可以冇漏洞」等嘅課題。
## 數據庫

數據庫（database）係指有組織性噉儲起一柞相關數據嘅空間，而一個有系統噉由數據庫嗰度攞同呈現數據嘅系統就係所謂嘅數據倉（data warehouse）。數據庫通常係按數據類型安排嘅，例如有關啲員工嘅數據會集合埋一齊做一個數據庫，有關自己產品嘅數據又會集合埋一齊做一個數據庫，而呢啲數據嘅量會隨時間係噉增加，令到間企業有誘因想搞返個數據倉－一個數據倉會係一個系統，能夠清楚噉將啲數據庫連埋一齊，並且俾用家（通常係間企業嘅管理層同資訊科技支援組）係一個易用嘅介面嗰度耖數據用同埋分析數據（可以睇吓統計分析同機械學習方面嘅嘢），而呢啲分析嘅結果會對商業決策有重大嘅影響，簡單例子：分析完一大柞產品嘅數據之後，發覺具有某幾樣特徵嘅產品零舍好賣，於是就決定今後响做研發嗰陣確保啲新產品都會有嗰幾樣特徵。

喺廿一世紀初，數據庫同數據倉相關嘅技術引起咗重大嘅革新：呢啲技術令到企業手上嘅數據量大增，於是有唔少資訊系統相關領域嘅工作者就著手研究「呢啲數據可以點樣運用嚟達致商業上嘅目的」，形成咗大數據同數據科學等嘅新領域，而機械學習（machine learning；教人工智能學習，可以用嚟教人工智能自動噉做預測）等嘅人工智能技術亦都俾人廣泛噉應用落去呢啲領域嗰度。

## 睇埋
*資訊理論
*電腦科學
*資訊科學
*資訊系統
*資訊爆炸
*平台經濟

## 攷

## 拎
*
AI

**AI**或**ai**或**Ai**或**aI**可以係：

* Adobe Illustrator：美國Adobe公司出嘅一種矢量圖編輯軟件。
* 人工智能嘅英文（**A**rtificial **I**ntelligence）縮寫
* 美國偶像（**A**merican **I**dol）：美國真人騷節目
* 欣賞指數（**A**ppreciation **I**ndex），英國嘅電視廣播評分
* 人工授精（**A**rtificial **I**nsemination）
* 印度航空嘅IATA代碼
* 植村愛：日本R&B嘅女歌手，藝名叫Ai。
* 國際特赦組織嘅英文（**A**mnesty **I**nternational）縮寫
* 艾倫艾佛遜：美國籃球員，個名縮寫係AI
* 愛小川：日籍美國詩人，花名叫Ai。
* A.i.：美國嘅樂隊
* 安圭拉嘅ISO 3166-1國家代碼
* 有效成分嘅英文（**a**ctive **i**ngredient）縮寫
* A,I株式會社：日本嘅遊戲公司
* 內阿頻車爾州：瑞士嘅州，ISO 3166-2:CH代碼係AI。
* 青森電視台：日本嘅電視台
* .ai：安圭拉地區嘅網站域名
* 艾里函數：符號係Ai
RAM

**RAM**（**Random Access Memory**），又叫**隨機存取記憶體**，係一種響電腦用嚟暫時保存資料嘅嘢。佢可以隨時讀寫，而且速度好快，通常用嚟做作業系統或者其他執行緊嘅程式嘅臨時資料儲存媒介，不過一熄電腦，資料亦會消失。

## 種類
電腦不斷演進，運算能力不斷提升，電腦亦要用更快嘅RAM去配合，以下係唔同種類嘅 RAM：

* SDR RAM - Single data rate Ram
* DDR RAM - Double data rate Ram
* DDR2 RAM
* DDR3 RAM
* DDR4 RAM
*DDR5 RAM

## 睇埋
* ROM
* 工作記憶
類:電腦記憶體
Netscape Navigator

**Netscape Navigator** 係網景（Netscape）公司推出嘅網頁瀏覽器，響1994年推出，曾經係世界最多人用嘅瀏覽器，之後響微軟用Internet Explorer競爭之下，用者大減，最後響2007年推出最後一版。
Flock

**Flock**係一個以Web 2.0做賣點嘅網頁瀏覽器，整合多種虛擬社群嘅服務。而呢個瀏覽器嘅程式核心係基於Mozilla Firefox。
底板

**主機板**，又叫**底板**、**母板**，係由一個複雜嘅電子系統組成嘅電路板，係電腦一種重要嘅硬件。
沙盤效應

**沙盒效應**係一個Google搜尋器術語，指新網站響Google搜尋器一開始排名會幾高吓，但之後會慢慢沉落去，好難再浮翻上嚟。
穴獅

**穴獅**（*Panthera leo spelaea*），又叫**歐洲獅**、**歐亞穴獅**，係一個已絕種嘅獅子亞種，關於佢嘅資料只得古代壁畫同少量嘅化石。

## 生理構造

穴獅係其中一種最大隻嘅獅子。獅子公嘅剩餘部分喺1985年嘅德國畀人發現。肩高1.2米，唔連尾巴身長2.1米。形態同而家嘅獅子好相似。但嗰隻穴獅體型其實可以再大隻啲，所以佢應該比獅子大多5-33%，甚至比現存最大嘅貓科西伯利亞虎*Panthera tigris altaica*重要大。.  

## 環境

穴獅個名嘅起源係因為佢嘅遺骸喺個窿裏面被發現。，佢適合住一啲寬敞嘅生境，亦可能住響松樹林同草地上, 化石腳印顯示，嗰一帶亦係馴鹿等大型食草動物嘅分布地，所以佢亦有可能同佢嘅獵物一樣，喺接近極地氣候嘅環境生存過。

呢種活躍嘅食肉動物相信係以大型嘅食草動物：馬、鹿、野牛等維生。古代壁畫亦都顯示佢哋係有計劃嘅獵人。

## 出面網頁

* Prehistoric cats and prehistoric cat-like creatures, from the Messybeast Cat Resource Archive.
* American lion, by C. R. Harrington, from Yukon Beringia Interpretative Center.
* The mammoth and the flood, volume 5, chapter 1, by Hans Krause.
* Hoyle and cavetigers, from the Dinosaur Mailing List. (Groiss)
* The Interaction of the European Cave Lion and Primitive Humans
華欣

**華欣**（）係泰國一個度假勝地，喺首都曼谷西南面大約130公里，由於隔咗泰國灣，行陸路有成230公里同埋要3個鐘頭。人口84,883，面積911平方公里。

華欣風景好靚，歷任泰國皇室成員都好鍾意去華欣度假。
聯合國教科文組織

**聯合國教育科學文化組織**（United Nations Educational Scientific and Cultural Organization，簡稱UNESCO），簡稱**聯合國教科文組織**，係一個聯合國嘅專門機構。喺1945年11月16號成立，總部喺法國巴黎。而家有193個會員國。

## 總幹事
現任總幹事係保加利亞人伊琳娜·博科娃。

## 活動

聯合國教科文組織（UNESCO）透過五個計劃領域搞活動：教育、自然科學、社會同人文科學、文化、以及通訊同資訊。
UNESCO 支持比較教育研究，畀專業知識同促成合作，加強國家教育領導同各國提供優質教育嘅能力。包括：
** UNESCO教席，一個有644個UNESCO教席嘅國際網絡，涉及126個國家超過770個機構
** 環境保護組織
** 1960年通過嘅反對教育歧視公約
** 每12年搞一次嘅國際成人教育會議（CONFINTEA）
** 出版《全民教育全球監察報告》
** 出版《學習四支柱》嘅重要文件
** UNESCO ASPNet，一個喺182個國家有超過12,000間學校嘅國際網絡
UNESCO唔會認證高等教育機構。
UNESCO 仲會發公開聲明去教育公眾：
** 塞維利亞暴力聲明：1989年UNESCO通過嘅聲明，反駁人類天生傾向有組織暴力嘅觀點。
指定有文化同科學意義嘅項目同地方，例如：
** 全球地質公園網絡
** 生物圈保護區，通過1971年開始嘅人與生物圈計劃（MAB）
** 文學之城；2007年第一個攞呢個稱號嘅城市係愛丁堡，蘇格蘭第一個流動圖書館嘅所在地。 2008年，美國愛荷華州愛荷華城成為文學之城。
** 瀕危語言同語言多樣性項目（UNESCO世界瀕危語言地圖集）
** 人類口述同非物質遺產傑作
** 1997年開始嘅世界記憶國際名錄
** 1965年開始嘅國際水文計劃（IHP）管理水資源
** 世界遺產
** 世界數碼圖書館
通過以下方式鼓勵「影像同文字嘅自由流動」：
** 推廣言論自由，包括新聞自由同資訊自由法，通過言論自由同媒體發展部門， 包括國際通訊發展計劃
** 推廣記者安全同打擊對記者攻擊嘅免責， 通過協調聯合國記者安全同免責問題行動計劃
** 通過知識社會部門推廣資訊同開放解決方案嘅普及同保存，以實現可持續發展， 包括世界記憶計劃 同全民資訊計劃
** 喺媒體推廣多元主義、性別平等同文化多樣性
** 推廣互聯網普適性同其原則，即互聯網應該係 (I) 以人權為基礎，(ii) 開放，(iii) 所有人可達，(iv) 由多利益相關者參與培育（縮寫為 R.O.A.M.）
** 通過出版物產生知識，例如《言論自由同媒體發展世界趨勢》、 UNESCO互聯網自由系列， 同媒體發展指標， 以及其他基於指標嘅研究。
推廣活動，例如：
** 促進世界兒童和平同非暴力文化國際十年：2001-2010年，聯合國喺1998年宣布
** 世界新聞自由日，每年5月3日，推廣言論自由同新聞自由作為基本人權同任何健康、民主同自由社會嘅關鍵部分。
** 巴西嘅 *Criança Esperança*，同環球電視網合作，為社區項目籌款，促進社會融合同防止暴力。
** 國際掃盲日，每年9月8日
** 國際和平文化年，2000年
** 同肯尼亞教育部合作嘅行為改變健康教育計劃，由亞塞拜疆政府資助，喺2014年9月至2016年12月期間，為奈羅比基貝拉非正式營地10-19歲年輕人推廣健康教育。
** 世界文化多樣性促進對話同發展日 每年5月21日
創辦同資助項目，例如：
** 移民博物館計劃：推廣建立博物館同移民人口進行文化對話。
** UNESCO-CEPES，歐洲高等教育中心：1972年喺羅馬尼亞布加勒斯特成立嘅分散辦公室，促進歐洲同加拿大、美國同以色列嘅高等教育國際合作。《歐洲高等教育》係佢嘅官方期刊。
** 免費軟件目錄：自1998年起，UNESCO同自由軟件基金會一齊資助呢個項目，記錄免費軟件。
** FRESH，集中資源喺有效學校健康
** OANA，亞太新聞機構組織
** 國際科學理事會
** UNESCO親善大使
** ASOMPS，亞洲藥用植物同香料研討會，一系列喺亞洲舉辦嘅科學會議
** Botany 2000，支持分類學、藥用同觀賞植物嘅生物同文化多樣性，同保護佢哋免受環境污染
** UNESCO代表性作品集，1948年至2005年間將世界文學作品多語言互譯
** GoUNESCO，一堆由UNESCO新德里辦事處支持嘅計劃，讓遺產變得有趣
** UNESCO-CHIC BIRUP，UNESCO-CHIC集團（中國）生物圈農村同城市化計劃
UNESCO透明門戶設計用來畀公眾資訊獲取，了解組織活動，例如雙年總預算，仲有相關嘅計劃同財務文件連結。呢兩組唔同嘅資訊喺IATI登記冊上發布，分別基於IATI活動標準同IATI組織標準。
有人提議搞兩個新UNESCO名單。第一個提議名單會集中喺可移動文化遺產，例如文物、畫作同生物遺跡。呢個名單可能包括文化物件，例如日本嘅縄文維納斯、法國嘅《蒙娜麗莎》、埃及嘅蓋貝爾·阿拉克刀、俄羅斯嘅《第九波浪》、土耳其嘅恰塔霍育克坐女、意大利嘅大衛（米開朗基羅）、印度嘅馬圖拉赫拉克勒斯、菲律賓嘅馬農戈罐、南韓嘅百濟王冠、英國嘅《乾草車》同尼日利亞嘅貝寧青銅器。第二個提議名單會集中喺世界現存物種。

## 媒體
聯合國教科文組織（UNESCO）同佢嘅專業機構有好多本雜誌出街。
1945年創刊嘅《聯合國教科文組織信使》話佢嘅任務係「推廣UNESCO嘅理念，維持文化間對話嘅平台，畀國際辯論提供論壇」。自2006年3月起，佢免費喺網上睇到，但印刷版有限。文章係作者嘅意見，未必同UNESCO嘅立場一樣。2012到2017年間停咗一陣出版。
1950年，UNESCO搞咗季刊《科學對社會嘅影響》（又叫《Impact》），講科學點樣影響社會。到1992年停刊。 UNESCO又喺1948年開始出《博物館國際季刊》。

## 疏仕

## 出面網頁
* 聯合國教科文組織
清邁

**清邁**（，）係泰國北部最大城市，亦係僅次於曼谷嘅泰國第二大城市，人口約1,198,000。距離曼谷大概700公里。

## 旅遊
* 清邁舊城：1296年起好，係一個四方形，有城牆同護城河。裏面有好多佛教寺廟。
* 素貼寺：上到素貼山，可以睇晒清邁全景。
* 屈巴星（Wat Phra Singh，中文又叫：帕邢寺）：喺清邁舊城Rajdamnoen街同Samlam街交界。係清邁歷史最悠久嘅佛寺之一，建於1345年。
* 夜市：有好多有特色嘅平嘢賣，庇如「七彩嘅遮」。
*來康佛寺

## 人物
女歌手鄧麗君1995年喺清邁帝國美萍酒店The Imperial Mae Ping Hotel 1502房辭世。
天星碼頭

**天星碼頭**係香港天星小輪有限公司經營嘅渡海小輪碼頭。而家，香港有4個碼頭叫做「天星碼頭」：

* 中環天星碼頭，嚮香港島中環
* 尖沙咀天星碼頭，嚮九龍尖沙咀
* 灣仔天星碼頭，嚮香港島灣仔
* 紅磡天星碼頭，嚮九龍紅磡
天星碼頭多層停車場

**天星碼頭多層停車場**係香港中環嘅公眾停車場，嚮前中環天星碼頭嘅南面，香港匯豐銀行總行同埋皇后像廣場嘅北面，佢西面係康樂廣場見怡和大廈，東邊係愛丁堡廣場、香港大會堂、紀念花園等。

天星碼頭多層停車場係港英時代起嘅建築物，而家由信和集團威信泊車經營。停車場有三層，頂層係露天，夏天好曬。不過，如果唔曬嚟度係影相、拍外景、睇節日煙花匯演嘅好地方。天星碼頭多層停車場周圍有：
* 中國銀行大廈
* 中銀大廈
* 交易廣場
* 國際金融中心
* 太子大廈
* 美國國際集團大廈
* 大會堂多層停車場
* 香港會
* 長江集團中心

## 交通
* 中環 (大會堂) 巴士總站

## 睇埋
* 中環及灣仔填海計劃
* 中環碼頭
* 維多利亞港
新填地

**新填地**係指揼沙石等入水，填成地。填嘅水可以指海、湖、或者江。世界近海各埠各城，多數有**填海**。古時亦有圍堤造田，尤其喺淺灘，久而久之變成大片新填地。亦有抽乾澤地，雖然無新地，但將爛地變成人用得嘅地，都算係新填地嘅一種。

現今造地係土木工程一範，填地方法首先圍起要填嘅水域，跟住用大石或水泥，加較碎沙石填塞。填地目的多數為咗經濟，擴展海邊地。亦有為清垃圾而填地，尤其係裝修、舊樓重建、工業廢料。工程亦要注意防漏，以免沙泥等污染水域。

新填地大多唔係即刻起得高樓大廈，因為土質有水份會有沉降，所以頭嗰十年八年新填地只可以做公園、海濱廣場等。

新填地怕地震，地震時，填地有可能流質，上面屋宇有危險。新填地起屋，一定要反覆壓實，防止泥土化成流質。

## 註
通菜街

**通菜街**（）係香港九龍嘅一條街，響旺角彌敦道東面，向北去到界限街，向南去到登打士街，全長1260米，係香港一個出名嘅購物區。通菜街以前係通菜田，所以就有呢個名。

## 註
直轄市

**直轄市**（）係指直屬中央政府管轄嘅城市，屬於一個國家嘅一級行政區。而家中華人民共和國同中華民國等政府都設有直轄市。

## 現時嘅直轄市一覽
* 中華人民共和國有四個：北京市、天津市、上海市、重慶市
* 中華民國有六個：臺北市、高雄市、新北市、臺中市、臺南市、桃園市
* 北韓有一個：平壤市
* 越南有五個：河內市、胡志明市、海防市、芹苴市、峴港市
* 蒙古國有一個：烏蘭巴托市
* 老撾有一個：永珍市
* 柬埔寨有一個：金邊市
* 哈薩克有兩個：阿拉木圖市、阿斯塔納市
* 俄羅斯有兩個：莫斯科市、聖彼得堡市
* 白俄羅斯有一個：斯明斯克市
* 烏克蘭有兩個：基輔、塞瓦斯托波爾
* 摩爾多瓦有三個：基希訥烏市、伯爾茲市、本德爾市
* 土庫曼有一個：阿什哈巴德市
* 烏茲別克有一個：塔什干市
* 吉爾吉斯有兩個：比什凱克市、奧什市
許懷欣

**許懷欣**（**Ryan Hui**，）係香港嘅創作歌手。

## 屋企
許懷欣係許冠傑個大仔。許懷欣結咗婚嗱。

## 簡介
佢細路哥嘅時候已經開始學結他，十一歲就周時喺紅館同老竇同台表演。近年加入香港樂壇，玩搖滾，出唱片，重成日喺老竇嘅演唱會上面做嘉賓表演。

## 出過嘅音樂作品
#2000年 《One Foot Forward》
#2000年 《Logos VS. One Foot Forward》
#2006年 《許懷欣 開竅 RYAN EP》
#2007年 《鐘聲響起》許冠傑/許懷欣/許懷谷
#2008年 黃貫中 《Let's Fight Live (CD+DVD)》- Let's Fight / 黃貫中 + Fighters
#2008年 《天下不亂》 單曲

## 出面網站
*官方網站
*知音網裡尋
麥堅

**麥堅**（**John Sidney McCain III**，），台灣譯做**麥肯**，中國大陸譯**麥凱恩**，係美國亞利桑那州參議員。佢曾經喺2008年美國總統選舉為美國共和黨參選。

麥堅響美國控制嘅巴拿馬運河區域出世，阿爸細約翰·薛德尼·麥堅（John Sidney McCain Jr.）同阿爺老約翰·薛德尼·麥堅（John Sidney McCain Sr.）都曾晉階到美國海軍上將，並共同做咗編號DDG-56嘅亞歷·柏克級驅逐艦「約翰·薛德尼·麥堅號」（USS John S. McCain）嘅冠名緣由。麥堅響維珍尼亞州嘅亞力山德里亞聖公會中學同安那波利斯嘅美國海軍學院接受教育。佢接住擔任海軍嘅飛行員，被俘並拘禁咗長達五年半嘅時間，亦令佢成為全國知名人物。

獲釋回國後，麥堅喺1982年當選亞利桑那州第一選區眾議員，1986年當選亞利桑那州參議員。佢一直連任到第六屆參議員任期，2017年佢被診斷有腦癌，2018年8月24號放棄癌症治療，第二日過身，享年82歲。

## 選舉口號
2008年新嘅共和黨選舉口號：“*Air Force 1 for John McCain*”

## 宗教信仰
聖公會

## 事業生涯
* 參加美國海軍擔任陸戰隊嘅飛行員，響執行越戰任務俾越軍俘虜，成為全國知名人物。 
* 1982年當選亞利桑那州第一選區嘅眾議員。
* 1986年當選參議員，連續做咗六任。

## 註

## 攷

## 出面網頁
* 參議員莊麥堅嘅正式網站
陳兆龍

**陳兆龍**，MBG，（），生前係香港消防處嘅消防員。2002年到03年，嚮大埔佛教慈航智林紀念中學讀中七，當年佢係聯校田徑組男子4X100米接力賽冠軍隊成員，係學校體育健將。2007年11月，以24歲時嘅之齡，嚮八鄉消防訓練學校以優異成績畢業，獲頒「金斧頭」榮譽。嚮消防員學堂畢業後，派駐守旺角消防局只係一年。

2008年8月10號，（戊子年（鼠年）七月初十號）入職一年嘅消防員陳兆龍同消防隊目蕭永方一齊殉職，地點係旺角嘉禾大廈大火。送醫院後，延至下晝2時45分，陳兆龍終告不治，終年25歲，未婚。

## 出殯
2008年9月4號（戊子年（鼠年）八月初五號），香港已故殉職消防員陳兆龍喪禮，嚮紅磡世界殯儀館設靈。香港行政長官曾蔭權等主要官員都到場鞠躬致意，兼慰問陳嘅家人。9月5號（戊子年（鼠年）八月初六號），陳兆龍獲最高榮譽舉殯，遺體長眠浩園。喪禮儀式係佛教，靈堂輓聯咁寫：「取義忘生男兒蕩盡英雄氣，精忠報港百姓同哀烈士魂」，已經中午遺體移送浩園。

## 出邊參考
* 明報: 陳兆龍捨身救人
* 星島日報，2008年9月5號，陳兆龍舉殯，行政長官兼500同袍市民敬意
關羽

**關羽**（；），字（長讀場），大概喺東漢桓帝年間出世，河東解縣（今山西運城市）人，係東漢末年劉備勢力嘅重要武將，封號**漢壽亭侯**。

佢喺麥城俾孫權手下活捉，被處死，謚號叫**壯繆侯**。

## 習俗
關羽死咗之後受民間推崇，又俾歷代褒封，直至「武帝」，有人會叫佢做「關聖帝君」，簡稱關帝君、關帝。

有道教信仰認為關帝係武財神，佢嘅神像關刀向上同向下都有唔同意思。

《三國演義》話關羽同劉備、張飛係異姓兄弟，關羽排第二，俗稱佢做關公、關老爺、關二爺、關二哥等等。

喺香港，1931年開始有差人拜關二哥，祈求庇佑、破案，電影入面經常有呢條橋。

## 家族後人
*關楓馨、關楓盈姊妹，關羽嘅第74代後人

## 註


## 睇埋
* 關平、關興、關索
* 周倉
* 青龍偃月刀
* 關雲長 (2011年電影)
* 關帝誕
* 關帝廟
鬚刨

**鬚刨**係用嚟剃鬚嘅架生，由剃鬚刀演變而來，個樣似刨。主要係一個有柄同包住刀片嘅頭，可以貼面咁用刀口刮斷鬚。今時今日鬚刨可以唔只一塊刀片，設計到無咁易刮損面。亦有用電嘅鬚刨，叫**[[電鬚刨]]**，刀頭亦設計成唔同形狀，剃得快啲乾淨啲。
劉表

**劉表**（；），字，係東漢末期嘅一個割據諸侯，亦係八俊之一。佢先祖係西漢魯恭王劉餘，佢嘅仔有劉琦（陳氏所生）、劉琮（蔡氏所生）同埋劉修（生母不詳）。

劉表早期接受過良好嘅儒家教育，所以被稱為八俊之一。本來佢有大好前途，不過因為黨錮之亂而被迫逃亡。不過之後又被徵召，出任北軍中候。初平元年（190年），孫堅殺死咗原荊州刺史王叡，朝廷搵佢繼任做荊州刺史，鎮守荊州，後來做荊州牧。劉表有兵馬十幾萬，佔地幾千里，勢力範圍去到南面嘅零陵、桂林等地，係當時嘅強大勢力。佢曾經收留過劉備同諸葛亮，但抵擋唔到曹操。最後佢喺建安十三年（208年）秋八月喺襄陽病死，傳位畀劉琮，冇耐荊州就失守。

## 參考
* 《後漢書·劉表傳》
趙雲

**趙雲**（；），字，常山真定人（家下河北正定），三國時期蜀漢嘅主要將領，封爵永昌亭侯。

## 簡介
趙雲首先投靠袁紹，但因袁紹心胸狹窄而改投公孫瓚。後來公孫瓚俾袁紹逼至自盡，趙雲投靠劉備。

建安十三年（208年），劉備喺荊州俾曹操出兵追殺，於是向江陵逃走，但係劉備唔想放棄自願跟住佢嘅人民，結果喺當陽長阪俾曹軍追上。嗰陣趙雲負責保護劉備一家大細，因為戰亂而搞到失散，於是進入曹軍嘅陣營。後來抱住劉備嘅仔劉禪，同埋保護住老婆甘夫人平安返到劉備嗰邊。

除咗嗰陣嘅戰績外，後來重有益州、漢水、北伐嘅仗都戰績卓越。佢喺建興七年（229年）病死。

趙雲死後，劉禪追加謚號叫做順平侯。

## 屋企
*趙統：趙雲嘅大仔，趙雲死後繼承佢個爵位。
*趙廣：趙雲嘅細仔，官職係牙門將，喺沓中跟住姜維嗰陣戰死沙場。
劉協

（），字，係東漢最後一個皇帝，在位189年到220年。死後謚號獻帝，所以亦稱漢獻帝。

## 生平
劉協係漢靈帝劉宏個仔，漢少帝劉辯嘅同父異母細佬，佢阿媽係美人王榮（五官中郎將個孫女）。獻帝重係蘇蝦嗰陣，佢阿媽就俾何皇后殺咗，佢係由伯婆董太后湊大嘅。初時受封為。

袁紹誅殺宦官嘅時候，劉協同漢少帝一齊俾宦官張讓、段珪標參，咁啱遇到董卓。董卓試過問少帝，少帝就九唔搭八，再問劉協，劉協就將成件事由頭到尾交代一次。董卓覺得劉協都幾賢能，又係由董太后湊大，自己同董太后又同族，再加埋佢要顯示自己嘅權力，所以就想廢少帝，再立劉協做皇帝。

189年，董卓為咗立威，廢咗少帝，喺九月甲戌日擁立當時只得九歲嘅劉協做皇帝，咁佢就可以挾天子以令諸侯。之後，關東諸侯起兵討伐董卓，董卓火燒都城洛陽，帶埋劉協遷都去長安。董卓死咗之後，佢嘅餘黨李傕、郭汜執政，後來李、郭兩人內訌互片，獻帝就同楊奉一齊着草。196年，曹操恭迎劉協去許昌，叫做許都，改年號做建安，但係劉協都重係一個冇實權嘅皇帝。曹操雖然試圖利用劉協嚟實現佢統一中國嘅目的，但係就唔敢直接取代佢做皇帝。劉協試過諗計殺曹操，但係都唔成功：先有大臣董承聯同劉備等人，後有伏皇后，但係單嘢穿咗，董承被殺而伏皇后就俾人幽閉致死。220年，曹操死咗，佢個仔魏文帝曹丕覺得自己喺北方嘅地位已經夠穩陣，於是乎就喺11月25日逼劉協禪讓個帝位畀佢，創立魏國。劉協之後受封為「山陽公」。

由於當時盛傳劉協已經死咗，所以劉備就順水推舟，追尊劉協做「孝愍皇帝」，自己就以漢室宗親嘅身分登基，建立咗蜀漢。

魏明帝青龍二年（234年）三月庚寅（4月21日），劉協瓜老襯，曹叡着素服為佢發喪。八月壬申，劉協葬咗喺禪陵。

## 家庭
### 長輩
* 伯婆 董太后
* 父皇 漢靈帝劉宏
* 大媽 靈思皇后何氏
* 親生阿媽 美人王榮
* 外父 
** 伏完，伏壽個阿爸
** 曹操，曹節個啊爸
* 妻舅
** 伏典
** 董承

### 后妃
* 伏壽，皇后。
* 曹節，繼后，諡號獻穆曹皇后，曹操個女。
* 曹憲，貴人，曹操個女，曹節個家姐，追諡為孝獻曹皇后。
* 曹華，貴人，曹操個女，曹憲、曹節個妹。
* 董貴人，車騎將軍董承個女
* 宋都，貴人，係常山太守宋泓個女

### 仔女
;仔
* 劉馮，封南阳王，早死。
* 劉熙，封濟陰王。
* 劉懿，封山陽王。
* 劉邈，封濟北王。
* 劉敦，封東海王。
* 另有兩個仔，係伏壽生嘅，唔知乜名，都俾曹操殺咗。 
;女
* 劉曼，魏文帝黃初四年12月12日（西元224年1月20日）封長樂郡公主，有食邑五百戶。
* 另外有兩個女，都係魏文帝曹丕嘅嬪

### 孫
* 劉康，劉馮個仔，繼承爵位做咗山陽公51年，喺太康六年（285年）去咗。

### 曾孫
* 劉瑾，劉康個仔，繼承爵位做咗山陽公4年，喺太康十年（289年）去咗。

### 玄孫
* 劉秋，繼承爵位做咗山陽公20年，喺永嘉三年（309年）嘅五胡亂華中俾人殺咗。
* 劉阿知，着草去日本，做咗原田氏嘅祖先。

### 家譜
* 劉阿知，寬政重修諸家譜18

## 電視劇
以下係以劉協為主題忌電視劇。
* 《三國機密之潛龍在淵》，由馬天宇扮演劉協同孖生細佬劉平。（2018年）

## 參考

|-

|-
呂嘉

**呂嘉**係南越國丞相，九真郡（現越南清化省壽春縣）人，佢老頭係當地嘅雒越部族首領，後呂嘉得南越趙明王賞識當上丞相，因反對南越王趙興內附漢朝，發動叛亂另立趙建德為王。畀咗大漢國皇帝劉徹藉口平亂。南越國郎官孫都擒咗呂嘉，封做臨蔡侯。公元前110年，元封元年春年，劉徹到河內郡汲新中鄉，聽到斬獲呂嘉首級，改名獲嘉縣。

## 出典
姜維

**姜維**（；），字，天水郡冀縣（而家甘肅甘谷縣）人。原本係曹魏天水郡嘅中郎將，後尾投降蜀漢。佢喺諸葛亮死後發動十一次北伐，但都失敗咗。最後姜維因而匿去沓中度屯田。之後曹魏派鍾會同埋鄧艾攻打蜀漢，後主劉禪投降鄧艾，蜀漢滅亡。姜維喺蜀亡之後投降鍾會，諗住借鍾會嘅野心嚟復國。最後叛變失敗，佢同鍾會喺亂軍中陣亡。

## 生平
### 前期
姜維開頭係魏國將領，建興六年諸葛亮出兵祁山，姜維同梁緒、尹賞仲有梁虔幾個正同天水太守馬遵同行，馬遵聽到蜀軍嚟到而且周圍嘅縣都響應蜀軍，懷疑姜維幾個都有異心，所以唔理姜維幾個自己走咗去，姜維幾個睇到馬遵走咗，想返去，但城門閂埋咗，想返去冀城都被趕出門外，喺呢個情況下唯有向蜀漢投降。

## 參攷
### 引用
新福利巴士

可以係：
* 澳門新福利公共汽車：澳門嘅巴士公司，喺1988年成立。
* 廣州市新福利巴士：廣州嘅巴士公司，喺1993年成立，而家係廣州第二巴士屬下嘅公司。
* 佛山市新福利巴士：佛山嘅巴士公司，喺2004年成立，而家係佛山汽運集團屬下嘅公司。
* 江門市新會新福利巴士：新會嘅巴士公司，喺1999年成立，而家係江門市汽車運輸集團屬下嘅公司。
* 蕪湖市新福利公交：蕪湖嘅巴士公司，喺2004年成立，2007年重組過一次。
全國人民代表大會

，簡稱**全國人大**，係中華人民共和國嘅國會、最高國家權力機關。由《中華人民共和國憲法》同《中華人民共和國立法法》、中國法律體制、中國共產黨「一黨專政」組成，有中國八大民主黨派同其他人大代表、黨代表、解放軍代表。全國人大每年舉行一次，多數係喺初春舉行。而人大代表係而家中國上流社會政治身份象徵，人大開會期間，代表有言論免責權，司法起訴豁免權，理論上係唔會發生被帶走情況。

外界質疑人大法治問題，民主普及性同權力獨立性，或只係中國共產黨決策象徵，有部份反共人士會用「橡皮圖章」諷刺佢，重笑佢只會係「人大舉手、政協拍手」。

## 最高國家權力機關
憲法理論規定中華人民共和國最高國家權力機關係人大，中共主導而議行合一，外交角色係中國國會。

根據《中華人民共和國全國人民代表大會組織法》第五條第一款：「全國人民代表大會每次會議舉行『預備會議』，選舉本次會議的主席團和秘書長，通過本次會議的議程和其他準備事項的決定。」

### 操作原理
全國人民代表大會每次會議設立「秘書處」，全國人民代表大會該次會議秘書長領導下工作。全國人民代表大會每次會議設副秘書長若干人。副秘書長人選由全國人民代表大會主席團決定。

#### 代表選代表
全國人民代表大會嘅代表（全國人大代表）根據《選舉法》第二十九條，由省、自治區、直轄市、特別行政區、軍隊，以間接選舉產生同組成。

人大代表由人大選舉會議選出。人大代表召開全體會議（選舉會議），內部推選部份人成為選舉會議成員，之後由成員提名候選人，然後再進行內部投票，選出下屆代表。

### 四手代表
人大代表有「四手代表」之稱，即「走訪選民握握手、聽聽報告拍拍手、選舉表決舉舉手、大會閉幕揮揮手」。

### 神秘神奇
全國人大至今尚未出現過否決國家級、國務院各部門工作報告情況，只有省級以下人大已經多次發生人大否決工作報告事件。

### 代表人工
全國人大同全國政協合稱兩會，每年召開一次，非常委代表為兼職，政府包佢來回路費同酒店食宿，但不包工資。

### 可以做咩
根據2004年修正《中華人民共和國憲法》第三章第一節第六十二條的規定，全國人民代表大會行使下列職權：
1.修改憲法；
2.監督憲法的實施；
3.制定和修改刑事、民事、國家機構的和其他的基本法律；
4.選舉中華人民共和國主席、副主席；
5.根據中華人民共和國主席的提名，決定國務院總理的人選；根據國務院總理的提名，決定國務院副總理、國務委員、各部部長、各委員會主任、審計長、秘書長的人選；
6.選舉中央軍事委員會主席；根據中央軍事委員會主席的提名，決定中央軍事委員會其他組成人員的人選；
7.選舉最高人民法院院長；
8.選舉最高人民檢察院檢察長；
9.審查和批准國民經濟和社會發展計劃和計劃執行情況的報告；
10.審查和批准國家的預算和預算執行情況的報告；
11.改變或者撤銷全國人大常委會不適當的決定；
12.批准省、自治區和直轄市的建置；
13.決定特別行政區的設立及其制度；
14.決定戰爭和和平的問題；
15.應當由最高國家權力機關行使的其他職權。

第六十三條 全國人民代表大會有權罷免下列人員：
1.中華人民共和國主席、副主席；
2.國務院總理、副總理、國務委員、各部部長、各委員會主任、審計長、秘書長；
3.中央軍事委員會主席和中央軍事委員會其他組成人員；
4.最高人民法院院長；
5.最高人民檢察院檢察長。

## 歷屆大會
* 中國人民政治協商會議全國委員會代行全國人民代表大會職權（1949—1954年）
* 第一屆全國人民代表大會（1954—1959年）
* 第二屆全國人民代表大會（1959—1964年）
* 第三屆全國人民代表大會（1964—1975年）
* 第四屆全國人民代表大會（1975—1978年）
* 第五屆全國人民代表大會（1978—1983年）
* 第六屆全國人民代表大會（1983—1988年）
* 第七屆全國人民代表大會（1988—1993年）
* 第八屆全國人民代表大會（1993—1998年）
* 第九屆全國人民代表大會（1998—2003年）
* 第十屆全國人民代表大會（2003—2008年）
* 第十一屆全國人民代表大會（2008—2013年）
* 第十二屆全國人民代表大會（2013—2018年）
* 第十三屆全國人民代表大會（2018—2023年）

## 富豪雲集
中國人大政協雖然係兩個橡皮圖章，但當中雲集大量中國超級富豪。2018年，追蹤中國富豪財富嘅研究機構胡潤百富指出，人大代表、政協委員中，有152人財富超過20億元人民幣，淨資產總額高達4萬幾億元人民幣，比前一年3.5萬億總資產增加近五分之一。

富豪代表中排名第一係騰訊總裁馬化騰，第二係收購平治車製造商德國戴姆勒10%股份、成為最大股東嘅吉利汽車李書福。

中國國家統計局數據顯示，2017年中國居民人均可支配收入僅為25974元。然而，中國前十名頂尖富豪個人總資產甚至已相當於一個發達國家GDP，堪比世界第五大經濟體。胡潤2017年百富榜顯示，中國最富有前十個人財富總額達到奇蹟般1萬6千700億人民幣，即大概2500幾億美元。而世界銀行統計191個國家GDP，有150+個國家GDP唔夠2000億美元，堪稱中國令人眼花繚亂爆炸式崛起又一縮影。

另一方面，批評人士話，所謂榜上有名嘅富豪實際上僅僅係真正富豪群中一小部分，侵吞大筆國家財產嘅貪官同佢哋家族財產極難被發現，好多盜國富豪幾乎從未被公眾所知。胡潤本人亦都話，佢間公司無從統計精心隱藏自己財富嘅隱形富豪。佢話：「我們估計每找到一個（富豪），就有兩個沒能統計到。」

## 回應

異見者認為政府同埋有關體制成日用好多地面、地下手段迫害新疆、西藏、香港等地之人權。而中國各種問題如犯罪、性病、貪污、黑心食品、自由，政治上引起聯合國同埋國際社會關注。中國大陸政府對有關批評，多次表示嚴重不滿，而政府成日強調係「外國介入」。有次，美國眾議院通過《香港人權與民主法案》後，全國人大外事委員連同其他中國國家部門都表明強烈譴責堅決反對，中方聲稱法案「介入」香港事務、中國內政。由於近年香港人權問題、《中英聯合聲明》令兩國矛盾增加，又有香港人向倫敦請願最後英國政府介入。英國國會而家處理香港人英國國民（海外）身份居英權問題，中國外交部反指：「港人持英護照都係中國公民」。

中國大陸內部早就有順口溜：「人大舉舉手，政協拍拍手」。外界亦一直普遍認為人大係「橡皮圖章」，實權係以國家主席為首中央政治局一班常委。吳康民曾任33年港區人大代表重出書，《人大回憶錄》入面話全國人大係中國大陸「最高權力機關」只不過係「理論上、憲法上」，未係「實際上」。而近期再有輿論指出全國人大職能上似一般外國國會，但無就好多中國大陸重大問題（例如：大饑荒、豆腐渣工程同埋六四事件）成立「調查委員會」而展開調查。大陸文章《中國七大噁心》中「第三噁心」話係「人大可憐」同埋「政協可悲」。

## 參考
人大

**人大**可以係：
* 人民代表大會制度，中國大陸嘅根本政治制度，同埋各級人民代表大會
* 中國人民大學，北京一間大學
中華人民共和國國務院

，簡稱**國務院**，係中華人民共和國嘅最高國家行政機關，相當於好多國家嘅內閣。根據《中華人民共和國憲法》，國務院係最高國家權力機關（即全國人民代表大會）嘅執行機關，亦即（簡稱**中央人民政府**）。亦係憲法規定，國務院由以下人員組成：總理、副總理（若干）、國務委員（若干）、各部部長、各委員會主任、審計長、秘書長。成個國務院由總理負責，之下嘅各部、各委員會由對應嘅部長、委員會主任負責。

國務院係1954年根據第一屆全國人民代表大會決議通過憲法而成立，而佢嘅前身係政權建立初期（1949年~1954年）嘅（簡稱**政務院**），不過政務院相比現時嘅國務院，地位低啲、權限細啲，國務院就係中央人民政府，而政務院只係中央人民政府嘅組成部份；另外政務院冇權管軍事，所以冇國防部。現任國務院總理係李強，副總理係韓正、孫春蘭、胡春華、劉鶴。

## 註

## 攷


國務院
香港調查研究中心

**香港調查研究中心**響2002年成立，由嚟自香港、澳門、中國大陸同海外人士發起組成，自我定位為民間智庫。

香港調查研究中心自稱係非官方民意調查研究兼決策諮詢機構，主要就港澳經濟、社會發展、政府管治等問題進行調查同研究，向有關方面提供政策建議同埋諮詢意見。另外，呢個中心亦透過合作或資助方式，同香港、澳門、中國大陸嘅研究機構、專家、學者進行各項政策研究工作，研究成果除咗畀媒體發表之外，亦會響佢哋中心嘅網站公開。

## 研究及評論文章
中心不時響港澳報章發表文章，例如2008年4月嘅西藏問題系列文章：《一國兩制是否適合西藏？》、《藏民抗議活動的背景分析》、《達賴和班禪歷史地位及政治理念的比較》等。關於陳方安生，亦有多篇評論文章。

## 各種民調
中心亦喺2003年起從事各類民意調查，其中較為大眾關注嘅係響2007年11月，由香港樹仁大學社工學系同香港調查研究中心合作進行嘅港島區立法會補選民調，香港多份報章包括信報、星島日報、文匯報、大公報、都市日報、頭條日報等都有引用中心嘅民調結果。（呢次民調嘅每次結果）

就香港特區政府副局長及政治助理薪酬問題，香港調查研究中心響2008年6月8至9號進行街頭民意調查，調查結果顯示，60.95%受訪市民認為副局長人工太高，認為政治助理人工太高嘅更高達67.15%。另外，得16.26%受訪者認同政府喺副局長及政治助理入職時根據各人年資及能力等情況會拉開人工差距。中心之前亦曾經就候任副局長擁有外國居留權問題，響2008年5月27至28號透過街頭民意調查，結果顯示，有55%受訪市民認為候任副局長擁有外國居留權「有問題」。

## 票站調查
香港調查研究中心近年進行多項票站調查，並表示用作學術研究用途。其中一次係由中心成員龐熙樌安排約400名調查員，喺2007年12月2號上午7點30分至晚上10點30分，分別喺港島區各票站進行票站調查，成功訪問58900名投完票嘅選民，約佔港島區投咗票嘅選民人數320000嘅18%。選舉後，中心完成咗一份詳盡報告，就票站調查所得數據作出統計和分析。票站調查報告提出一個有針對性嘅觀點：政壇壟斷化，新人出頭難。不過中心事後並冇交待票站調查嘅資金來源。

香港調查研究中心喺2008年4月寄信畀選舉管理委員會，就「2008年立法會選舉指引」中「票站調查」部份表達意見及建議（全文內容）。2008年立法會選舉，中心再響港島區76個票站做票站調查，負責人改由中心嘅研究員吳文濤擔任。

## 網上討論平台
香港調查研究中心亦喺2006年底開設網上討論平台「香港民意網」。

## 拎
*香港調查研究中心
*香港民意網

## 參考資料
*一國兩制是否適合西藏？
*陳方安生應學識「放低」
*湯家驊：票站調查與選舉舞弊
Dirac 方程

物理學入面**Dirac 方程**係相對性量子力學嘅一條波方程式，英國物理學家Paul Dirac喺1928年寫出，形容基本嘅自旋-½粒子，例如電子，同時符合量子力學原理同特殊相對論。條式要求、甚至喺實驗之前預測咗反粒子，預測咗正電子，係現代理論物理嘅一個里程碑。

## 註

### 論文
* P.A.M. Dirac "The Quantum Theory of the Electron", Proc. R. Soc. '''A117''') link to the volume of the Proceedings of the Royal Society of London containing the article at page 610
* P.A.M. Dirac "A Theory of Electrons and Protons", Proc. R. Soc. '''A126''') link to the volume of the Proceedings of the Royal Society of London containing the article at page 360
* C.D. Anderson, Phys. Rev. **43**, 491 (1933)
* R. Frisch and O. Stern, Z. Phys. **85**, 4 (1933)

### 書
*
* Dirac, P.A.M., *Principles of Quantum Mechanics*, 4th edition (Clarendon, 1982)
* Shankar, R., *Principles of Quantum Mechanics*, 2nd edition (Plenum, 1994)
* Bjorken, J D & Drell, S, *Relativistic Quantum mechanics*
* Thaller, B., *The Dirac Equation*, Texts and Monographs in Physics (Springer, 1992)
* Schiff, L.I., *Quantum Mechanics*, 3rd edition (McGraw-Hill, 1955)
* Griffiths, D.J., *Introduction to Elementary Particles* (Wiley, John & Sons, Inc., 1987) ISBN 0-471-60386-4.
牌子

**牌子**（又叫**嘜頭**、**品牌**）係一隻商品、服務嘅名、同佢相關嘅嘢（例如：口碑、商譽、市場價值、形象）。一個牌子出唔出名，多唔多人知有好多因素，以前講口碑，而家講市場定位同形象。

牌子係無形資產，可以用市場價值估價，重可以按照國際財務報告準則寫入年報。

外面不法商人侵權，牌子持有人可以用民事途徑告佢哋，追討經濟損失同埋出禁制令。

## 信任度
做廣告同做相關平面設計嘅人，對牌子嘅定義好多時就係 ｢經驗嘅承諾｣（），亦即係一般人講嘅 ｢質素有保證｣。所以做市場學工作嘅人，成日都會想量度啲客對一隻牌子嘅信任程度。

「對牌子嘅信任程度」可以用好似以下噉嘅問卷嚟量度：
:X 牌子能夠達到我嘅期望。
:我對 X 牌子有信心。
:用 X 牌子嘅產品包保有滿足感。
:X 牌子好老實好靠得住。
... 等，叫受訪者答每句句子佢哋有幾同意（可能有 1 至 5 分，當中分數愈高表示愈同意）。

## 忠誠度

## 引用咗
楚 (周)

**楚**（），又叫**楚國**、**荊**、**荊楚**，響今日中國境內，係周代一諸侯國。楚君主姓羋，熊氏。最早喺古荊州之地嘅楚部落興起，春秋時係諸侯，戰國時代就係戰國七雄之一，前223年俾秦國滅咗。

領地大致係家下成個湖南、湖北，同埋上海、重慶、浙江、江蘇、山東、貴州、雲南、江西部分地方。

楚國歷經800年，由立國第330年開始實質上係楚王庭佮荊蠻合併成國，實力正得到增強到得爭霸嘅程度，所以個年都得着認爲係元年。

## 攷
臺灣高速鐵路

，簡稱**臺灣高鐵**，係連結臺北、高雄同臺灣西部各縣市嘅鐵路，2007年開通，由臺灣高速鐵路公司營運。軌道全長345公里，有十二個站。家下運行緊嘅列車係由700型改岀嚟嘅700T型。

## 車站
*南港
*臺北
*板橋
*桃園
*新竹
*苗栗
*臺中
*彰化
*雲林
*雲林
*台南
*左營
塘尾

**塘尾**（音 tong⁴ mei5*1）或**豆娘**（Zygoptera）係一種顏色鮮艷嘅食肉昆蟲，同蜻蜓同一目，但細隻啲，同埋豆娘休息嗰陣對翼係合埋嘅。

## 相

Image:Mating Damselflies on Grass Posed Front and Back.jpg|Emerald Spreadwing
Image:Damselfly October 2007 Osaka Japan.jpg|藍胸細蟌（*Ischnura senegalensis*） 


## 攷

## 睇埋
* 香港蜻蜓
藤球

**藤球**係一種喺東南亞好興嘅運動，亦都喺1990年開始，成爲亞運會嘅比賽項目之一。比賽用嘅波通常係一個用籐做嘅黃色嘅空心波。佢嘅玩法同排球好似，不過淨係可以用腳、大髀、膝頭掂波、控波，所以有人話佢係「用腳踢嘅排球」。

15世紀，馬剌呷一帶嘅人興起呢項運動，而家泰國、緬甸、菲律賓、馬來西亞、柬埔寨、老撾、印尼呢啲國嘅人好鍾意玩。

類:球類運動
惠如樓

**惠如樓**（，「如」一般唔讀成）係間廣州已經執咗笠嘅老字號茶樓，出咗名賣廣州傳統風味嘅點心。

## 史
惠如樓喺1875年（光緒元年）開業，位於廣州中山五路。創辦人係陳惠如。1950年代擴建，1987年重修。1995年3月，因為要起地鐵同中山五路擴建工程，搬咗去三元里嘅廣花路（而家係三元里大道）212號嗰度。當地啲農民唔識酒樓嘅歷史意義，又消費唔到，後尾酒樓就外包出去，但喺1996年就執咗笠。剩低個招牌收入咗政府倉庫，惠如樓就咁逐漸畀街坊淡忘咗。

## 特色
惠如樓出名『茶靚水滾』，亦堅持『問位點茶』，唔同茶客，茶可以分壺沖，老茶客好中意。出名嘅點心包括脯魚乾蒸燒賣、筍尖鮮蝦餃同欖仁薩騎馬。

惠如樓收尾俾譚新義收購，而佢後來開嘅茶樓，多數用『如』做名，好似西如、東如、南如、五如、三如、太如。

## 參考
*廣州日報：惠如樓與“淋大櫃” 2007年03月24號
*惠如樓

類:茶樓
第4屆香港立法會選舉

**2008年香港立法會選舉**係香港特別行政區成立後嘅第四屆立法會選舉，響2008年9月7號舉行。好似上屆咁，呢次選舉重選立法會全數60個議席，包括30席由地方選區產生嘅議席，以及30席由功能界別產生嘅議席。

泛民主派響地區直選攞到19席，比上一屆地區直選攞多1席，加上功能組別4席，成功保住立法會嘅三分之一以上，亦即係21席或以上嘅關鍵議席數目。自由黨響地區直選全軍覆沒，黨正副主席連任失敗，由第二大黨跌到第三大黨。民建聯整體上雖然損失1席，但仍然保得住立法會最大黨嘅地位。

## 結果
包括正式候選人、提名無效嘅候選人同已經退選嘅候選人

註解：
***粗體** － 正式當選
*「*」 － 想連任嘅立法會議員
*「@」 － 做過立法會議員，想返翻立法會嘅候選人

### 地方選區
#### 香港島（6席）

*總有效選票：313,429票
*安全門檻：52,238票（16.67%）
*最後一席得票：30,362票（余若薇）

#### 九龍西（5席）

*總有效選票：206,583票
*安全門檻：41,317票（20.00%）
*最後一席得票：19,914票（梁美芬）

#### 九龍東（4席）

*總有效選票：236,245票
*安全門檻：59,061票（25.00%）
*最後一席得票：39,274票（梁家傑）

#### 新界西（8席）

*總有效選票：398,292票
*安全門檻：49,787票（12.50%）
*最後一席得票：32,182票（陳偉業）

#### 新界東（7席）

*總有效選票：360,930票
*安全門檻：51,561票（14.29%）
*最後一席得票：33,205票（劉慧卿）

### 功能界別

## 參考同註釋
**注意**：以下引用嘅報章標題，可能包埋唔中立嘅描述。但根據可供查證原則，仍詳列如下：

## 連出去

*2008年立法會選舉網站
千里達多巴哥

**千里達多巴哥**（），係中美洲加勒比海一島國，而中國大陸譯做**特立尼達和多巴哥**，簡稱**特多**。全國由兩個比較大嘅島—千里達島同多巴哥島，加埋21個細島組成，而大部份人口都集中喺千里達島。1962年獨立，1976年做咗英聯邦嘅成員。首都係西班牙港，法定語言係英文。

## 出面網頁

* 千里達多巴哥政府
* 
* 
* 
* 
* 
*
牙買加

**牙買加**（）係加勒比海地區嘅一個島國。首都京士頓，官方語文係英文。

1494年，哥倫布嚟到牙買加，1509年做咗西班牙殖民地。1655年被英國佔領咗。1866年成為英國嘅直轄殖民地。1962年8月6號，牙買加宣告獨立，而家係英聯邦成員國之一。

牙買加人熱衷運動，田徑尤其出名，成日有好成績。

## 出面網頁

* 
* 
* 
* 
* 
*
烏拉圭

**烏拉圭東岸共和國**（）係南美洲東南部一國，面積17.62萬平方公里，北面有巴西，西面有阿根廷，東南面就面向大西洋。2016年人口346.7萬（烏拉圭國家統計局數據），66%信天主教，官方語文係西班牙文。全國分為19個省，首都蒙特維多。

烏拉圭喺1825年8月25號由巴西帝國獨立出嚟，後來8月25號亦成為烏拉圭嘅國慶日。1973年2月軍人政變上台，實行獨裁統治，直到1984年軍政府先至還政於民，烏拉圭恢復返民主憲制。因為呢度風景好靚，社會亦好太平，因此被稱為「南美洲嘅瑞士」。

## 參考

## 出面網頁

* 
* 
* 
* 
* 
*
哥倫比亞

（）係南美洲西北部一國，北面係加勒比海，東面黐住委內瑞拉，東南方就有巴西，南面有秘魯同厄瓜多爾，西面係巴拿馬同太平洋。首都係波哥大，官方語文係西班牙文。

## 地理
世界最長嘅山脈安第斯山脈橫跨哥倫比亞境內。

## 參考

## 出面網頁

* 
* 
* 
* 
* 
*
鱗甲目

**鱗甲目**（學名 *Pholidota*），得一個科，**穿山甲科**（*Manidae*），穿山甲科有三個屬：穿山甲屬（*Manis*）、樹穿山甲屬（*Manis*）同地穿山甲屬（*Smutsia*）。

## 睇埋
* 中國哺乳動物
* 台灣哺乳動物
* 香港哺乳動物
* 哺乳動物
南京條約

《**南京條約**》（****），又叫《**江寧條約**》，係大清同英國兩國，喺1842年，鴉片戰爭後簽嘅條約。

## 名
原本條約係無名，後按當地名而名。當時簽處地響大清時嘅江寧，所以叫《江寧條約》。而外國多數叫呢度Nanking或者Nankin，即按大明時嘅南京為名，加上民國後恢復南京為都，所以中文又叫《南京條約》。

## 史

因為大清戰爭失利，畀大英打到長江同京杭大運河交界嘅鎮江鷄毛鴨血，為咗保住呢條，就迫住簽條約。條約要大清賠錢、割香港島畀大英，以及准英人五口通商，同英人犯事由英方審，即係治外法權。

條約響公元1842年8月29號（道光二十二年七月廿四）簽署，地點喺英艦。英方條約代表係砵甸乍（約上寫璞鼎查），而清方代表係耆英同伊里布。

條約一式兩份，家下一份喺中華民國外交部，另一份喺英國政府。
潘佩璆

**潘佩璆**（）係香港男醫生，香港立法會勞工界功能界別前議員，香港工會聯合會副理事長。臺灣出世。

## 學歷同專業資格
* 英華書院
* 香港大學內外全科醫學學士
* 英國皇家精神科醫學院院士
* 香港精神科醫學院院士
* 香港醫學專科學院院士（精神科）

## 職業
* 顧問醫生（精神科）

## 政治立場
佢係香港親中派成員。

喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

## 選舉經歷
2012年香港立法會選舉轉戰地方選區選舉，喺香港島選區9號王國興名單排第二，結果攞到27,336張選票，王國興當選，佢落選。

喺2016年，佢喺選舉委員會界別分組選舉（勞工界）攞到314票，成功當選。

喺2021年9月，佢成為香港特别行政區選舉委員會社會福利界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
## 攷

## 出面網頁
* 
* HKSH Healthcare | 養和醫健
*
陳健波

**陳健波**（**Chan Kin Por**，）係香港立法會保險界功能界別議員，中國大陸出世，籍貫廣東潮州。2022年7月起擔任行政會議非官守議員。

2008年香港立法會選舉嗰時，保險界功能界別立法會議員陳智思唔角逐連任，陳健波最尾以60票對52票贏咗另一名候選人蔡中虎，成為第四屆香港立法會議員。

舊陣時陳健波加入恒生銀行後由練習生做起，做嘢好辛苦，大約有八年時間過住「日出而作，日入而溫習」嘅生活，就算放年假都係為咗預備考試。31年後離職嗰陣，陳健波係恒生銀行助理總經理同埋保險業務主管。

陳健波關注基層問題，包括最低工資同埋全民退休保障計劃等。佢認為香港有需要設立全民退休保障制度，嚟幫補強積金嘅不足，重多次出席爭取全民退休保障聯席活動。

## 選舉經歷
2021年，佢喺李家超無提政綱嘅情況下，有份提名李家超參與2022年香港行政長官選舉。
## 個人履歷
* 立橋保險集團控股有限公司行政總裁兼執行董事（2019年至今）
* 立橋保險集團控股有限公司資深顧問-管理顧問（2019年至2019年）
* 東亞銀行獨立非執行董事（2017年至2019年）
* Member of the Munich Re China Advisory Board（2009年至2016年）
* 慕尼黑再保險香港分公司行政總裁（2005年至2009年）
* 恒生人壽保險有限公司董事（1995年至2005年）
* 恒生保險有限公司董事兼總經理（1999年至2005年）
* 恒生銀行助理總經理兼保險業務主管（1999年至2005年）
* 恒生保險有限公司副總經理（1993年至1999年）

## 保險同其他公共服務
* 選舉委員會委員（1998年至今）
* 保險業諮詢委員會委員（2002年至今）
* 太平紳士（2005年）
* 銅紫荊星章（2012年）
* 金紫荊星章（2017年）

## 歷任公共服務
* 策略發展委員會非官方委員（2013年至2017年）
* 獨立監察警方處理投訴委員會副主席（2013年至2018年）
* 香港按揭證券有限公司董事（2007年至2015年）
* 大珠三角商務委員會委員（2010年至2013年）
* 香港房屋委員會委員（2011年至2013年）
* 香港保險業聯會主席（2004年至2005年）
* 一般保險總會主席（2001年至2002年）
* 東亞保險業議會香港區首席代表（2002年）
* 強制性公積金計劃諮詢委員會委員（2005年至2011年）
* 健康與醫務發展諮詢委員會委員（2005年至2011年）
* (僱員補償)無力償債管理局主席（2003年至2005年）
* 僱員補償援助基金管理局委員（2002年至2008年）
* 香港國際仲裁中心管理委員會成員（1999年至2005年）
* 香港特區政府行政上訴委員會（2000年至2006年）
* 香港再保險協會召集人（2006年至2008年）
* 香港華商保險公會主席（1998年至2000年）

## 專業資格
* 英國特許保險學會會士

## 參考

## 出面網頁

* 
** 
* 
* 
* 
* 
* 
* 

類:香港保險界人士
類:祖籍潮州
長度

**長度**（，），或者**長**（），係指講物體兩端嘅距離大細。有時為咗方便分便唔同方向嘅長度，會分出高度同闊度。高度係指打棟嘅長度，而闊度係專指側邊嘅長度。佢重喺國際單位嘅七種度量方式嘅一個單位。

## 敘述
長度係一維嘅大細，面積係二維嘅大細（長度平方），體積係三維嘅大細（長度立方）。喺大部份度量衡系統，長度都係基本單位，好多單位都就由佢衍生出來。

喺字典嗰度嚟講，長度可以解釋成兩邊之間嘅距離。而所謂嘅距離既可以係直線，又可以係曲線；既可以喺平面入面，又可以喺3D嘅範圍入面。喺物理上來講，長度同距離係同義。

## 長度嘅單位
長度嘅度量單位有好多種。喺國際上用米做長度基本單位。喺國際單位入面，佢將米定咗係標準嘅單位。，所以「1米」有幾長係要好嚴格嘅科學證明先至得。而最新嘅「1米」證明係1983年嘅國際度量衡大會講咗出嚟，而呢次定義係用咗自然界入面邊度都可以見到嘅光，而且喺1970年代嗰時，光速已經有好嚴格嘅準確度，所以佢定咗光喺真空入面行1/299792458秒嘅距離係1標準米。所以一旦光速達到重準嘅測量度，個數改嘅係米，而唔係光速。

## 註

## 睇埋
* 距離
* 曲線
* 面積
* 體積
葉偉明

**葉偉明**（）係香港立法會勞工界功能界別前議員，香港工會聯合會權益委員會副主任。

## 學歷及專業資格
* 香港理工大學社會工作文憑
* 北京大學法學學士
* 北京大學法學碩士

## 個人榮譽
* 榮譽勳章 (香港)（2008年）

## 選舉經歷
曾經參加2000年立法會選舉委員會界別分組選舉。

喺2021年9月，佢成為香港特别行政區選舉委員會勞工界委員。

## 攷

## 出面網頁

*
陳茂波

**陳茂波**（，）2017年到而家係財政司司長（現任），2012去到2017年之後做過香港特區政府嘅發展局局長，2008年至2012年7月28號香港立法會會計界功能界別議員、香港會計師公會前主席，係香港執業會計師，同華德匡成會計師事務所有限公司主席。喺加入政府之前，曾經擔任多項公職，包括立法會議員、法律援助服務局主席、西九文化區管理局董事局成員、策略發展委員會非官方委員同香港中文大學校董會成員。

## 簡歷

陳茂波細個住係石硤尾南山邨，屋企好窮，六歲嗰時透過國際培幼會畀一個美軍中校資助，後嚟生活改善咗少少就唔再接受資助。不過之後又再窮返，所以佢畀人用一亳子呃而去運白粉。響2010年佢搵返當年幫過佢嘅美軍，仲專程去美國見佢。

佢響會考入面報考咗9科，但冇一科攞A。

後嚟響1973年，佢考入香港中文大學，因為佢真係太窮，所以由李福樹幫佢畀學費，唔使還，不過要幫佢打工。佢響1977年中大畢業後，李福樹請佢，人工一千二百蚊。但係佢選擇留喺中大做助教，因為嗰度人工有三千蚊。佢仲話：「窮，唔會傾忠心!」

響1984年，佢響香港中文大學工商管理碩士學位畢業，之後佢轉去新昌集團做董事同埋公司秘書。1990年，陳茂波創辦陳茂波合夥會計師行。1996年至1997年，佢做英國特許公認會計師公會香港分會主席。

2005年，陳茂波擔任突破機構主席。2006年，陳茂波擔任香港會計師公會會長。

2008年至2012年，陳茂波擔任立法會議員（會計界功能界別）。

2012年7月30日，陳茂波接替麥齊光出任發展局局長。

2017年1月，陳茂波獲時任行政長官梁振英提名，被國務院任命為財政司司長。

2022年6月，國務院根據李家超提名，任命陳茂波為第六屆政府嘅財政司司長。

## 個人學歷
* 培立學校（小一到小五）
* 聖道學校（小五到小六）
* 天主教培聖中學（黃毓民係佢師兄）
* 香港中文大學新亞書院

## 公職
* 2004-2012：禁毒基金會管理委員會委員
* 2005-2012：中國人民政治協商會議青島市委員會港澳政協委員 
* 2005-2012：香港特別行政區策略發展委員會、經濟發展及與內地經濟合作委員會委員
* 2006-2012：法律援助服務局主席
* 2008-：西九文化區管理局董事局成員
* 2008-2012：中國人民政治協商會議上海市委員會港澳政協委員  
* 2008-2012: 香港立法會議員（會計界）
* 2009-：香港會計業總工會榮譽會長
* 2009-：香港會計人員總會名譽顧問
* 2009-2012：中國財政部會計準則委員會諮詢專家
* 2010-2012：廉政公署社區關係市民諮詢委員會委員
* 2010-2012：香港中文大學校董會成員
* 2012-2017：發展局局長
* 2017-︰財政司司長

## 個人榮譽
### 勳銜
* 榮譽勳章（2006年）
* 太平紳士（2007年）
* 金紫荊星章（2016年）
* 大紫荊勳章（2017年）

### 榮譽院士
* 職業訓練局榮譽院士（2007年）

## 屋企
陳茂波已婚，有一仔一女，仔叫陳天行，女叫陳天欣，住跑馬地豪宅比華利山，家族生意係經營劏房（陳茂波話係板間房）同埋土地投機，成劏房波一名之由來。

## 書籍

* 《清心丸》（）

## 參考

## 出面網頁

* 財政司司長 - 履歷
* GovHK 香港政府一站通：財政司司長 陳茂波, 大紫荊勳賢, GBS, MH, JP
* 
* 

類:祖籍潮州

類:香港財政司司長
類:職業訓練局榮譽院士
茂波
長

**長**有三個讀音，分別可以係：
*coeng4，音場
**長度
**ː，國際音標之一，表示呢個係長音素。
**長沙嘅簡稱。
**長氏，唐人姓、日本姓。
**長町，日本地名。
**長 (專輯)，中國歌手李宇春嘅專輯
*zoeng2，音掌
**阿頭嘅意思。比如政府代表領導。
**長老、年長者
**代表
**長站，兵庫縣加西市北條鐵道嘅車站。
*zoeng6，音像
**用喺「身無長物」呢個詞。

## 註

## 攷
*粵語審音配詞字庫查「長」字
*康熙字典隻「長」字
*日文維基辭典隻「長」字
張國柱

**張國柱**（，），花名「阿柱」，係香港立法會社會福利界功能界別前任議員，香港社會工作者總工會前會長，香港民主民生協進會前成員，亦係香港工黨成員。

## 生平
* 1971：英皇書院畢業
* 1975：社會工作訓練學院（理工社工系前身）
* 1975至今：加入香港明愛青少年服務
* 1976-1986：創辦「社會服務通訊」
* 1980：加入社總，成為創會會員
* 1981，1982-1984：擔任社總內務副會長
* 1986-1992：擔任社總權益及投訴部理事
* 1989-1992：組成「社工界關懷愛國民主運動聯席」
* 1990：關注福利工作員權益聯席成員
* 1992-1998：擔任社總外務副會長
* 1992：「反對削減社會福利大聯盟」召集人（削減閱讀及自修室資源事件）
* 1993：獲選為第二屆優秀社工
* 1995-1997，1998-2004：羅致光議員辦事處顧問團成員
* 1998至今：出席社總會長至今
* 1998：「關注福利服務前景大聯盟」成員
* 1999：「關注社會福利服務外判聯席」召集人
* 1999：「向背棄社會福利的社署宣戰」大遊行召集人
* 1999：「爭取一校一社工聯席」召集人
* 1999至今：「捍衛社會福利服務大聯盟」召集人
* 2001：「社福界團結員工組織籌備會」召集人
* 2001：「民生廿一」成員
* 2001：「福利界員工權益支援計劃」發起人
* 2002：代表社總參加「民間人權陣線」
* 2002至今：與朱耀明牧師及學者組成「民主發展網絡」
* 2003：「90團體反對削減綜援11%」召集人
* 2003至今：「關注社會福利發展陣線」成員

## 社福界事務
張國柱喺2008年當選立法會社會福利界議員後，多次關心香港嘅社會福利事務，例如青少年濫藥、院舍宿位不足、精神病康復者、老人院舍服務等等社會問題。

## 立法會內工作
* 內務委員會
* 財務委員會
* 福利事務委員會副主席
* 政制事務委員會
* 民政事務委員會
* 研究內地與香港特區家庭事宜小組委員會
* 滅貧事宜小組委員會
* 監察西九文化區計劃推行情況聯合小組委員會

## 出面網頁

* 
* 

類:前香港立法會議員
類:香港工黨黨員
類:前民協成員
梁家騮

**梁家騮**醫生（）係香港立法會醫學界功能界別議員，正職係威爾斯親王醫院外科部高級醫生。

## 參考

## 出面網頁

* 

類:香港醫生
類:前香港立法會議員
類:香港中文大學舊生
林大輝

**林大輝**（**Lam Tai Fai**，），花名「大輝哥」，係香港生意人，祖籍廣東汕頭。現任香港體育學院主席同香港理工大學校董會主席、香港電台顧問委員會主席。做過第四屆同第五屆香港立法會議員（工業界第二）、第十一、十二同十三屆全國政協委員、第十一同十二屆河南省政協常委。

## 簡歷
### 早年
林大輝喺新界元朗屏山村長大，畢業於上水鳳溪第一中學，1981年完成香港理工學院紡織工藝學，就投身紡織及製衣行業，由基層做起，十年之間升做集團董事總經理。2007年全職投身政界，同一年獲委任沙田區議會議員；2008年競逐第4屆香港立法會工業界（第二）功能界別選舉並當選；2012年再自動當選連任。

佢做過好多重要嘅政府公職，包括製衣業訓練局主席、監警會副主席等，協助特區政府制定政策同推行措施。佢亦擔任好多個本地商會同埋社團嘅首長級要職，包括香港中華廠商聯合會副會長、香港紡織業聯會副會長、香港紡織商會常務副會長、香港羊毛化纖針織業廠商會會長、香港紡織及服裝學會會長、香港青年工業家協會副會長、香港潮屬社團總會副主席、新界潮人總會副主席、香港童軍總會副會長等等，積極推動工商業同社會事務。

### 公職
林大輝出任過唔少紡織業同時裝業公職，有時裝業發展統籌委員會督導委員、工業貿易署紡織業諮詢委員、職業訓練局轄下紡織及製衣業訓練委員會副主席、香港知專設計學院顧問委員會委員等。另曾任創新科技署創新及科技基金評審委員會委員。

亦有做唔少政府公職，好似製衣業訓練局主席、獨立監察警方處理投訴委員會副主席等等，幫政府手制定政策同推行措施。

本地商會同社團職務亦有，有香港中華廠商聯合會副會長、香港紡織業聯會副會長、香港紡織商會常務副會長、香港羊毛化纖針織業廠商會會長、香港紡織及服裝學會會長、香港青年工業家協會副會長、新界潮人總會副主席、「香港潮屬社團總會副主席、香港童軍總會副會長等等。

佢亦係香港再出發大聯盟發起人之一

### 教育
2004年，林大輝以林大輝慈善基金，喺沙田創辦一間直資英文中學林大輝中學，出任校監兼校董會主席。林大輝中學校訓「多元啟智　堅毅樂群」，以學生嘅全人健康發展為重點，並提倡創新嘅辦學理念，同埋注重學生嘅多元化同多智能發展，將藝術、體育同學術科目合一，希望可以為社會培育唔同嘅人才。喺課程方面，校方除咗開辦一般嘅學科之外，仲設有特色科目：「時裝設計」、「運動發展」、「創新科技」、「中華文化」等，致力培育一批具有優秀學術成績嘅學生之外，亦對體育、時裝設計或創意科技具有濃厚興趣、或有突出表現嘅學生，提供一個發揮所長嘅空間，等佢哋能按自己嘅興趣，發展個人嘅才華同潛能。

佢亦時時幫助中國教育，資助過中國大專學院嘅時裝設計系嘅先生來港深造。2002年，幫鄭州中原工學院創辦亞太國際學院，培養時裝設計人才，以達致世界水平。2006年喺捐建飛揚小學教育工程，現時喺河南、青海、雲南、湖北等地方興建咗近三十間小學。

大學同專上教育方面，有同香港各院校聯繫，尤其係母校香港理工大學。2000年，為香港理工大學創辦第一個「時裝及紡織品設計」全日制碩士課程，資助內地高校時裝設計系嘅老師嚟香港深造。之後佢出任香港理工大學校董會，由成員、副主席做到主席。又係顧問委員會成員同理大校友會聯會副主席等。2015年，香港理工大學以校內地方，命名林大輝廣場。

而佢亦係香港浸會大學諮議會榮譽成員同埋香港教育大學校長諮詢小組成員。2016年，幫手香港教育學院改名為香港教育大學。2016年，恒生管理學院（即家下香港恒生大學）將個鐘樓命名為林大輝鐘樓。

2019年1月，擔任理工大學校董會主席，任期三年。

2022年1月，冧莊續任理工大學校董會主席，任期三年。

### 運動
足球方面，林大輝喺1990年代做過香港甲組足球聯賽球隊流浪同埋愉園嘅班主，攞過好多冠軍。2007年8月至到2011年，又做過沙田足球隊班主，帶球隊由丙組一直升上去甲組，參加2009/10年度香港甲組足球聯賽。

佢係香港手球總會會長同董事會主席，係2008年夏季奧林匹克運動會香港120名火炬手之一，亦係2009年東亞運動會嘅大力支持者之一。另外，佢喺2009年至2015年出任香港體育學院董事，2017年4月1號開始出任香港體育學院主席，主力香港精英體育培訓。家下係香港特別行政區體育委員會成員、體育委員會委員、大型體育活動事務委員會委員。

## 個人榮譽
* （2000年）
* 香港理工大學大學院士（2000年）
* 傑出理大校友（2001年）
* 香港理工大學榮譽工商管理博士（2004年）
* 太平紳士（2005年）
* 銅紫荊星章（2006年）
* 銀紫荊星章（2012年）
* 香港教育大學榮譽院士（2017年）

## 部分公職
* 第十四屆全國政協香港委員(其他界別香港人士)

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 參與賽馬運動
林大輝同林蘇麗貞兩公婆喺1990年代中期加入香港賽馬會馬主行列，名下馬匹都係用「繼續」、「奇妙」嚟命名，包括繼續加速、繼續勝利、極奇妙、確奇妙、好奇妙、更奇妙、真奇妙、太奇妙、超奇妙、小奇妙、奇妙之春、奇妙飛揚。

2010年，極奇妙贏咗香港賽馬史上第一場由華人練馬師訓練、華人騎師策騎、華人馬主所勝出嘅海外一級賽。

## 攷

## 出面網頁

* 
* 
* 
* 
* 

類:前香港立法會議員
類:香港教育大學榮譽院士
類:香港理工大學榮譽博士
類:香港理工大學大學院士

類:前公民力量成員
謝偉俊

**謝偉俊**（，），花名「法律超人」，係香港一名事務律師，元朗十八鄉瓦窰頭村新界原居民，前香港立法會議員（第四屆：旅遊界功能界別，第五、六屆：九龍東選區，第七屆：選舉委員會界別），灣仔區議會樂活選區民選議員（2016年至2023年），電台前主持人，前大律師。

## 政治立場
佢係香港親中派人士。

喺2012年參選嘅時候，佢由於被指得到中聯辦嘅支持，所以被泛民主派謔稱為「西環契仔」。

佢曾經公開同意落實北京未經諮詢或香港人同意，強行落實嘅《港版國安法》，但就話要謹慎執行，保障香港人人權同自由。

## 選舉經歷
喺2015年香港區議會選舉，佢攞到1,350票，成功當選。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 學歷
*聖方濟各英文小學

## 部分公職
* 世貿聯合基金總會名譽主席
* 香港廣州社團總會第三屆名譽會長
## 個人榮譽
* 太平紳士（2011年）

## 屋企
佢老婆係電台節目前主持人白韻琹。

## 攷

## 出面網頁

* 
* 
* 
* 
* 
* 

類:灣仔區議員

類:香港建制派人士
類:香港廣播節目主持
類:香港馬主
類:中國人民大學舊生
類:新南威爾士大學舊生

類:香港天主教徒
類:新界原居民
類:客家人
譚偉豪

**譚偉豪**（）係第四屆香港立法會資訊科技界功能界別議員，以生產快譯通辭典機出名嘅權智（國際）嘅董事，現任傑志體育會會長。

## 個人榮譽
* （1992年）
* 香港十大傑出青年（1997年）
* 太平紳士（2006年）
* 傑出理大校友（2007年）
* 香港科技大學榮譽院士（2008年）
* 香港公開大學榮譽大學院士（2017年）

## 部分公職

* 香港北京社團總會第一屆理事會理事

## 選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
## 睇埋
* 2006年香港選委會界別分組選舉第二界別選舉結果

## 攷

## 出面網頁
* 管理層，權智有限公司
* 譚偉豪博士 太平紳士 | Our Hong Kong Foundation
* 譚偉豪 | ACEHUB 中大創進坊
* 講者資料，香港貿發局
* 
* 
* 譚偉豪參選官方網站

類:前香港立法會議員

類:香港科技大學榮譽院士
葉國謙

**葉國謙**（）係香港政治人物，港區全國人大代表(第十三屆)，做過香港行政會議成員、香港立法會區議會（第一）功能界別議員、中西區區議會議員、民建聯副主席、香港房屋委員會委員。

## 年表
*1991年做中西區區議會觀龍選區區議員
*2000年香港立法會選舉經區議會功能界別選舉入立法會
*2003年香港區議會選舉輸俾何秀蘭兼唔做黨主席
*2008年香港立法會選舉喺區議會功能界別選舉連任立法會議席
*2011年香港區議會選舉以高票打敗長毛
*2013年免費電視風波，投票反對引用《特權法》調查發牌事件
*2016年宣佈唔再連任區議會（第一）功能界別，交畀黨友劉國勳

## 屋企
佢個仔葉亦楠係做建築工程方面嘅工作，佢做過香港工程商安保工程嘅行政總裁。

佢孖生細佬係葉國忠，佢做過市政局議員及區議員。侄仔葉傲冬都做過油尖旺區議會主席。

## 個人榮譽
* 非官守太平紳士（1999年）
* 金紫荊星章（2004年）
* 大紫荊勳章（2017年）

## 政治立場
佢係香港親中派一員。
### 選舉及提名經歷
喺2016年，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 部分公職
*兩岸和平發展聯合總會第4/5屆榮譽顧問
*香港島各界聯合會第七屆榮譽顧問
*香港中華文化總會名譽會長
*香港廣州社團總會永遠名譽會長
## 爭議
### 武漢肺炎疫情嚴峻期間參與大型聚會
喺2022年，香港武漢肺炎疫情嚴峻，好多市民都受限聚令限制唔可以聚會，生活受到一定影響，不過喺1月，消防處被揭發喺尖沙嘴消防局大樓嘅會社內舉行百人聚餐午宴，其中包括葉國謙在內，仲有消防處處長梁偉雄、建築署長何永賢、深水埗警區指揮官吳樂俊、立法會議員楊永杰、深水埗民政事務專員黃昕然、九龍城民政事務專員蔡敏君，仲有警務處、民政署同埋食環署嘅高級官員都有出席，事件被人批評，話呢啲官員知法犯法。

## 參考

## 出面網頁

* 
* 
* 創會會員 | Founding members，民建聯
* 行政會議成員 | ExCo members，民建聯
* 人大、政協 | NPC & CPPCC，民建聯
* 顧問 | Advisors，民建聯

類:香港民建聯黨員
黃成智

**黃成智**（，），外號「中間超人」，係香港註冊社會工作者，香港立法會前議員，北區區議會前議員，新思維前成員，民主黨前成員，佢細佬係中華基督教會香港區會教育事工部主席黃成榮。

## 生平
黃成智1979年開始做社工，做咗約莫20年。2007年佢因為「一時大意」無再續期社工身份嘅註冊，而又喺2008年香港立法會選舉以「社會工作者」嘅名義參選，2009年畀人踢爆。

2015年7月，黃成智因為支持政改有條件噉「袋住先」，唔跟民主黨立場，被開除黨籍。

離開民主黨後，黃成智遭遇多次選舉失利。喺2015年香港區議會選舉，佢攞到992票，未能當選。

佢喺2016年香港立法會選舉社會福利界功能界別以全港功能界別最低得票率（4.94%）落選；喺2018年香港立法會補選因為得票率得1.5%而被沒收選舉按金；喺2019年香港區議會選舉只得117票（2.27%），成為彩園選區得票最低嘅候選人，再被沒收選舉按金。

2021年立法會選舉，由於民選議席比例進一步減少再加埋國安審查，泛民主派對選舉反應冷淡，而黃成智就出戰新界東北選區。佢尋求大埔區同埋沙田區泛民主派區議員支持，不過大埔區嗰6名議員都請佢食檸檬，其中區鎮濠（區鎮樺細佬）批評佢離開民主黨後成日轉立場，同自己理念唔同。不過，佢堅稱自己係泛民主派，以「點五步，民主路」作為競選口號，但呢句競選口號就畀修憲派前立法會議員鄭松泰揶揄。結果佢都係選唔到。

## 參考

## 出面網頁

* 
* 

類:前香港立法會議員
類:畀香港民主黨開除黨籍者
陳克勤

**陳克勤**（**Gary Chan Hak Kan**，），花名**搓波勤**、**影印仔**、**克勤仔**，係第四、五、六、七屆香港立法會議員，民主建港協進聯盟黨員。2022年7月起擔任行政會議非官守議員。

## 部分公職

* 民建聯第17屆執行委員
* 香港工商總會北區分會特邀榮譽會長

## 選舉及提名經歷

1999年香港區議會選舉擊敗民主黨 (香港)嘅何淑萍，成為沙田區議會議員，以23歲之齡成為香港史上最後生嘅區議員。其後喺2003年香港區議會選舉連任失敗。

2008年香港立法會選舉參加新界東地區直選，排劉江華名單入面嘅第二名而當選成為香港立法會議員，成為最後生嘅香港立法會議員。

2012年，陳克勤夥拍劉國勳等五名黨友參選第5屆香港立法會選舉嘅新界東選區直選，結果亦都成功冧莊，四年後亦喺同一選區成功冧莊。2021年第7屆香港立法會選舉，佢轉戰新界東北選區而成功當選。

喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。

2021年，佢喺李家超無提政綱嘅情況下，有份提名李家超參與2022年香港行政長官選舉。

## 碎料
佢係香港中文大學社會科學碩士，曾經留學美國，但係喺一次接受英文傳媒採訪，讀咗try our best做try our breast。

喺節目《也文也武一大班》受鄭經翰訪問時，俾佢考英文，連英文beast（野獸）都讀錯做best。

佢從政初期知名度唔高，到2008年11月，另一個立法會議員湯家驊重以為同李克勤做緊同事。

## 個人榮譽
* 行政長官社區服務獎狀（2005年）
* 太平紳士（2012年）
* 銅紫荊星章（2016年）
* 銀紫荊星章（2021年）

## 攷

## 出面網頁

* 
* 
* 
* 主要負責人 | Main responsible persons—副主席，民建聯
* LegComembers—立法會議員，民建聯
* 政策發言人 | Policy spokespersons—保安事務，民建聯
* 
* 
*
陳淑莊

**陳淑莊**（，）係香港大律師、政治人物同舞台劇演員，香港立法會香港島選區議員，中西區區議會前民選議員，選舉委員會法律界代表，公民黨創黨黨員、港島支部內務副主席。嚮政圈成日同余若薇拍檔。

2010年1月，陳淑莊同埋其他五個區議員，包括梁家傑、黃毓民、陳偉業聯同梁國雄等人合作，並而喺五區總辭唔撈嘅立法會議員。不過佢哋之後參加補選，話借補選畀市民搞「公投」，為日後香港政制改革表態。結果佢喺補選攞到十萬幾票，重返立法會。

2016年香港立法會選舉，陳淑莊出戰香港島選區，攞到35,404票當選，喺香港島選區攞到第六席。

2019年4月，陳淑莊做身體檢查，被發現左腦有個直徑4.2厘米、體積大過一個乒乓波嘅腦膜瘤壓彎咗腦幹，亦壓住部份腦血管同神經，要盡快進行手術切除腫瘤。連佢喺佔領中環案嘅判刑都要押後6個星期。6月10號，法官就佢涉及嘅佔中案判刑，兩項定罪「煽惑他人犯公眾妨擾」及「煽惑他人煽惑公眾妨擾」共判監8個月，緩刑2年。

2020年9月30號，陳淑莊考慮到自己身體嘅情況，同埋同媽咪相處嘅時間，決定退出公民黨同唔留任未來一年嘅立法會。

## 演出
### 電視節目
;2018年
*《最熟悉的陌生人》（viuTV）主持（第8-15集）

## 攷

## 出面網頁

* 
* Chan, Tanya (Ms) | Hong Kong Bar Association
* 
*
甘乃威

**甘乃威**（**KAM Nai Wai**，），花名「阿甘」、「甘仔」、「豆皮甘」，廣東新會人，曾經擔任中西區區議會議員（上環選區）、第四屆香港立法會議員，城市理工學院社會工作文憑畢業生。

## 事件
### 雷曼迷債事件
嚮雷曼兄弟迷你債券案，佢曾經幫香港事主向銀行爭取回水。

### 涉嫌性騷擾
2009年10月，蘋果日報話甘乃威涉嫌性騷擾前女助理，而譚香文認單嘢佢都知，係甘生求愛不遂，炒個職員。甘乃威否認性騷擾個助理。

### [[香港民主派區議員辭職潮]]
2021年7月頭，佢正式劈炮，結束27年嘅區議員生涯。

## 個人榮譽
* 榮譽勳章 (香港)（2007年）
## 攷

## 出面網頁

*
李慧琼

**李慧琼**（），係香港立法會議員（第四屆：九龍西選區；第五屆至第六屆：超級區議會；第七屆至第八屆：九龍中選區），九龍城區議會議員，民建聯第四任主席，第八屆立法會主席，鄉下係廣東南海。

2010年1月，李慧琼因為囡囡鍾意食魚生，唔想簽《瀕危野生動植物物種國際貿易公約》。

2015年4月，李慧琼接替譚耀宗做民建聯主席。

## 個人榮譽
*行政長官公共服務獎狀（2004年）
* 太平紳士（2010年）
* 銀紫荊星章（2016年）

## 部分公職
* 中國和平統一促進會香港總會首席顧問

* 世貿聯合基金總會榮譽主席

*香港再出發大聯盟發起人
*香港北京社團總會第一屆理事會名譽會長
*香港廣州社團總會永遠名譽會長

## 選舉經歷
喺2015年香港區議會選舉，佢攞到1,544票，成功當選。

佢有份提名林鄭月娥參與2017年香港行政長官選舉。

2022年4月，佢喺李家超無提政綱嘅情況下，有份提名李家超參與2022年香港行政長官選舉。

2022年12月尾，佢當選做第14屆港區人大代表。

## 攷

## 出面網頁

* 
* 
* 
* 
* 
* 

### 喺民建聯網站
* 主要負責人 | Main responsible persons
* LegComembers，民建聯立法會議員
* 區議員及社區幹事 | DC members and community officers
* 政策發言人 | Policy spokespersons
* 事務委員會主席 | Committee chairpersons
* 人大、政協 | NPC & CPPCC
何秀蘭

**何秀蘭**（），綽號**何姨姨**、**雞仔蘭**，係香港立法會新界東選區（第一屆）、香港島選區（第二、四、五屆）議員。

何秀蘭曾經喺佛教黃鳳翎中學讀書，1979年至1995年，從事成衣製造出口業。1991年香港立法局首次直接選舉，何秀蘭加入劉慧卿嘅助選團。1993年，佢同一班爭取民主嘅人士組成壓力團體－蟻聯。1995年擔任當時立法局法律界代表吳靄儀議員嘅助理。

1996年劉慧卿等人成立論政團體前綫。何秀蘭加入後，成為前綫首任召集人。

1998年香港立法會選舉，何秀蘭同劉慧卿合組同一張名單，角逐新界東選區直選議席，並雙雙當選。

2000年香港立法會選舉，何秀蘭轉至港島區參選，再次取得議席。

2003年香港區議會選舉係香港七一遊行之後首次選，何秀蘭逐步脫離劉慧卿同前綫，同其他泛民主派人士合組公民起動，何秀蘭出選中西區區議會觀龍選區，挑戰該區區議員民建聯副主席葉國謙，以64票之差贏得議席。

喺2004年，何秀蘭喺立法會選舉輸咗。喺2008、2012年，何秀蘭成功連任再當選立法會議員。

2016年，何秀蘭夥拍麥德正、鄭司律出戰第6屆香港立法會選舉嘅香港島選區地區直選，但最後落選，佢認為係因為俾「雷動計劃」影響選情。

## 攷

## 出面網頁

* 

類:窩打老大學舊生
梁美芬

**梁美芬**（，），外號「鼠王芬」，係香港立法會（2008-2021年係九龍西選區，2022-2025年係選委會界別）議員，前九龍城區議會議員，執業大律師，香港城市大學法律系實務教授，西九新動力召集人，廣東肇慶人，2000年得到香港十大傑出青年，家下係經民聯成員，以前係民建聯成員。

梁美芬已婚，老公係大陸法律教授王貴國，曾經做過香港城市大學法律學院院長。

## 選舉歷史
* 佢喺2007年香港區議會選舉，擊敗民主黨陳家偉，當選成為黃埔東選區嘅區議員。
* 佢喺2008年香港立法會選舉出選九龍西選區，並成功當選。
* 佢喺2011年香港區議會選舉，擊敗民主黨黃碧雲同人民力量嘅歐陽英傑。
* 佢喺2012年香港立法會選舉同2016年立法會選舉成功連任。
* 佢喺2015年香港區議會選舉，攞到2,345票，擊敗青年新政嘅游蕙禎。
* 喺2016年，佢有份提名林鄭月娥參與2017年香港行政長官選舉。
* 2019年第6屆香港區議會選舉，梁美芬做咗三屆黃埔東選區嘅區議員之後，唔再尋求冧莊，並交棒畀徒弟李超宇，但由於李超宇嘅選情受制於香港修例風波，結果就落選，輸畀泛民主派嘅關家倫。
* 2021年第7屆香港立法會選舉，佢轉戰選舉委員會界別尋求連任，喺40名選委會界別當選者入面，攞到1348票，被封為「選委會界別票后」。
* 佢喺李家超無提政綱嘅情況下，有份提名李家超參與2022年香港行政長官選舉。

## 政治立場同爭議
梁美芬係親中派嘅一員，不時主動提出收緊香港人政治參與權利嘅建議。例如，佢喺2021年3月，就主動提倡要設立資格審查委員會，篩選北京單方面認為唔愛國嘅候選人。佢亦曾經喺2011年發表言論話要懲罰選民，話選民如果投畀一個會中途辭職嘅議員，佢哋應該受到懲罰。

佢曾經參與由「國際公益法律服務協會」舉辦嘅第一屆「國安教育認證導師資格課程」幫助推廣北京未經諮詢或香港人同意，強行訂立嘅《港版國安法》。

### 被指借謠言抹黑公民黨

喺2011年，有唔同媒體報導，話公民黨透過法律訴訟，爭取同支持香港外籍家庭傭工住滿7年後獲得居港權，成為香港永久性居民嘅謠言。當時公民黨已經否認並提出有關黨員只係依照《大律師行為守則》行事，但梁美芬喺2012年7月派發立法會工作報告，就被指借呢個謠言攻擊公民黨，結果引起有人發起聯署向香港大律師公會投訴，指責梁美芬身為大律師，熟悉的士站原則，但係刻意誤導公眾。

### 2015年區選被指選舉舞弊
梁美芬曾經喺2015年區議會選舉入面搵咗同屬親中派嘅李家仁唱《小明上廣州》嘅改詞版去支持佢同為同站台，呢啲搵藝人站台嘅做法本來好普遍。當時亦未有聲音批評梁美芬。但隨著喺2021年8月，黃耀明因為喺2018年3月為民主派區諾軒站台唱歌，兩人一同被控選舉舞弊，就有部分聲音話，梁美芬同李家仁咁做，同樣有選舉舞弊嘅嫌疑，如果廉政公署唔調查嘅話，需要向公眾交代。

## 個人榮譽
* 太平紳士（2011年）
* 銀紫荊星章（2013年）

## 部分公職
* 中國和平統一促進會香港總會會務顧問
* 中國香港中國國術龍獅總會第十九屆執行委員會榮譽顧問
## 攷

## 出面網頁

* 
* 
* 
* 
* 
* 
* 

類:香港大律師
黃國健

**黃國健**（）係香港工會聯合會副會長，香港立法會地方直選（九龍東）前議員，香港特別行政區行政會議前議員。

## 生平

黃國健祖籍廣西南寧上林，早年喺聖公會基愛小學同埋香島中學畢業（中三）。之後任職海員，以供養父母同埋四名弟妹，同時考到「輪機長」牌照。

2003年起，黃國健擔任第十屆、十一屆全國人大代表，2012年宣布唔會再角逐。

2006年，黃國健獲頒授銅紫荊星章。

2008年香港立法會選舉，黃國健代表工聯會參加九龍東地方直選，排喺名單首位，現任議員、黨友陳婉嫻就排第二位，另外，黨友王吉顯和簡銘東（他們曾經以民建聯、工聯會嘅名義參加2007年香港區議會選舉）亦是黃國健名單嘅最後兩位候選人，結果黃當選。

2012年同2016年嘅立法會選舉，佢同區角逐連任成功。

2017年7月1日獲時任香港行政長官林鄭月娥委任為香港行政會議非官守成員。

喺北京未經香港人同意大幅度削減直選議席同限制民主派參選嘅2021年香港立法會選舉，佢提名周文港。

## 學歷同專業資格
* 上海海運學院國際航運管理課程證書（1994年1月至1996年11月）
* 廣東行政學院現代管理專業課程證書（1998年）
* 中國工運學院社會工作（工會）專業函授課程證書（2000年3月至2003年1月）
* 3000匹馬力以上船舶輪機長證書

## 屋企
黃國健已婚，個仔2009年4月大學畢業。

## 爭議
### 『以薪代假』引導他人犯法言論
2021年5月，立法會審議《2021年僱傭（修訂）條例草案》，黃國健喺草案委員會會議期間，話外傭僱主可以以薪買假，結果被委員會主席、民建聯黃定光直斥「違規違法」，話法定有薪假期唔可以用人工代替假，又質疑佢哋作為工會，應該對有關條例好熟悉。自由黨邵家輝當場亦向勞工處助理處長梁樂文詢問可唔可以，而梁樂文亦即時答覆話《僱傭條例》寫得好清楚，就算員工同意都唔得。之後，黃定光再訓斥黃國健，叫佢唔好誤導啲僱員，唔係就累死佢哋。

### 武漢肺炎疫情期間涉嫌違反《預防及控制疾病規例》
喺2020年武漢肺炎疫情期間，網上傳出多張照片，顯示工聯會多名成員黃國健、鄧家彪等，出席黃大仙富臨皇宮一個慶回歸晚宴時，喺進食以外時間脫下口罩四圍交談，仲上台唱歌、致辭、祝酒，社交距離讀埋每枱餐桌間嘅距離亦唔夠1.5米，餐飲業務負責人涉嫌違反法例《預防及控制疾病規例》第599F章。鄧家彪其後聲稱席上無人感染武漢肺炎，法規上無問題，被問到當時有無戴口罩，鄧亦未有正面回應。

## 得意事
黃國健鍾意喺宴會上儲餐牌。

## 公職

* 港島聯第7屆委員會名譽顧問
* 2023 - 2025 年度地區青年發展及公民教育委員會(觀塘區)委員
* 香港廣州社團總會永遠名譽會長

## 個人榮譽
* 銅紫荊星章（2006年）
* 銀紫荊星章（2014年）
* 太平紳士（2016年）
* 金紫荊星章（2021年）

## 攷

## 出面網頁

* 行政會議 < 參政為勞工 - 香港工會聯合會
* 
* 黃國健（九龍東) | 2016 立法會選舉專頁 | 香港01
* 
*  
* 
* 

類:前香港立法會議員

類:香島中學舊生
類:祖籍廣西
供樓

**供樓**，係按揭市場嘅一種商業活動，想供嘅人向銀行借錢買樓做業主，同時按揭咗層樓畀銀行，之後業主要跟同銀行簽嘅按揭合約，分期（多數係每月）還返啲錢畀銀行。若果供樓嗰方冇錢，初則罰款，再遲，銀行就沒收層樓，銀行當做銀主盤，攞層樓去拍賣。
借錢

**借錢**係一類商業活動，存在嚮貸款市場，主要角色人物係包括借方、貸方、擔保人等，其次重有押品、還款人、收數佬、介紹人咁。

借錢可以分為無抵押貸款同抵押貸款兩類。

## 無抵押貸款
### 銀行貸款
借錢唔使交出抵押品，例如信用卡貸款、銀行透支戶口等。無抵押貸款若果冇錢還，就只有搵專人去追數。收數佬可能係外判嘅專業收數公司。

### 財務公司
有牌嘅，借錢唔使抵押品，不過利息會高過銀行。

### 高利貸
高利貸俗稱大耳窿，多數都係無抵押貸款，要人事擔保。貸方會起清借方個底，姓名、身份證影印本、擔保人公司名同埋住址、電話，方便日後追數。

## 有抵押貸款
### 典當鋪貸款
押品係貴重日用品實物，例如首飾、手錶、手機等。

### 樓宅按揭
借方係買樓申請按揭貸款嘅顧客。押品係層樓，合約規定依期供樓還款。

### 出入口押匯
出口商同入口商都向銀行貸款，借錢做國際貿易生意，抵押品係貨物加公司董事擔保。

## 睇埋
*貸款
*國債
*外債
*朋友
*本金
*利息
*信用卡

## 參考文獻
發明

**發明**（）係指新嘅事物或者技術第一次出現。發明可以分做物件嘅發明同埋方法嘅發明；而物件嘅發明亦都唔限於有形嘅嘢，無形嘅嘢，譬如電腦程式等，都可以係發明。

## 定位

首先，可以睇睇 2021 年不列顛百科全書對「工程學」一詞畀嘅定義：

喺上面段嘢裡便，「創意」係一隻關鍵字，反映咗工程學同純科學間嗰條分野：工程學同純科學都要建基於已有嘅知識，逐漸噉縮窄研究嘅範圍，追求新嘅知識；兩者主要分別在於，工程學重視**發明**一啲全新嘅事物，而純科學就重視**[[發現]]**一啲前所未知嘅事物；舉例說明，喺愛迪生造出世上第一個電燈膽之前，世上並冇電燈膽呢樣嘢，所以愛迪生算係**發明**咗電燈膽；相比之下，想像而家海洋生物學家去深海考察，搵到一種前所未知嘅深海魚物種，嗰種魚不嬲都存在，不過係之前人類唔知佢哋存在噉解，所以班海洋生物學家只算係**發現**咗呢種魚。

## 睇埋
*創新
*科學
*重新發明車轆

## 引咗

## 文獻
* Asimov, Isaac. *Asimov's Chronology of Science and Discovery*, Harper & Row, 1989. 
* Fuller, Edmund, *Tinkers and Genius: The Story of the Yankee Inventors*. New York: Hastings House, 1955.
美國總統

**美國總統**（，縮寫：**POTUS**）係美國嘅元首、政府首長及三軍統帥。現任美國總統係當勞侵，喺2025年1月20號上任。

呢個職位根據1789年通過嘅美國憲法設立。佐治華盛頓響1789年4月30號上任第1任總統。美國憲法規定，總統每屆任期4年，而第22修正案規定，任何人唔可以當選總統超過兩次。

## 睇埋
* 美國總統一覽
* 美國總統選舉
* 美國副總統
四五行動

**四五行動**，係香港一個泛民主派壓力團體，由1976年4月5號響香港聲援北京四五運動嘅參加者發起。成員唔少係支持托洛斯基派，而最多人識嘅成員，就係前任香港立法會議員梁國雄。
民主黨 (美國)

**民主黨**（）係美國而家兩大主要政黨之一，另一個係共和黨。民主黨政治意識形態傾向進步主義、現代自由主義，政治光譜上屬於中間偏左。
巴拉圭

**巴拉圭共和國**（，瓜拉尼文：）係南美洲一內陸國，南面完全同阿根廷黐住，東北同埋西北面就分別黐住巴西同玻利維亞，首都係亞松森，法定語文係西班牙文同瓜拉尼文，家下係中華民國邦交國。

## 出面網頁

* 
* 
* 
* 
* 
*
玻利維亞

**玻利維亞共和國**係南美洲一內陸國，鄰國有巴西、秘魯、智利、阿根廷同巴拉圭五國，法定嘅首都係蘇克雷，但實際政府就設喺拉巴斯。而拉巴斯海拔超過3,600米，係世界上海拔最高嘅首都。官方語文係西班牙文。

## 地理
世界最長嘅山脈安第斯山脈橫跨玻利維亞境內。

## 參考

## 出面網頁

* 
* 
* 
* 
* 
*
黑頸天鵝

**黑頸天鵝**，學名*Cygnus melancoryphus*，南美洲南部土生，一啲淡水同鹹淡水沼澤嘅天鵝，亦都係南美洲最大隻嘅水鳥。全世界嘅天鵝嘅共同特徵都係有一條長頸，亦係主要嘅特徵。

黑頸天鵝大部分時間會喺水邊游水，並會成日用佢條長頸，伸入水度搵食。佢哋係一夫一妻制嘅，而且會同仔女一齊生活，直至下一個繁殖季節為止。因為佢哋對腳好短，行動嗰陣非常唔方便，幼鳥出世初期會騎喺父母嘅背脊度生活。

## 資料來源
*  Database entry includes justification for why this species is of least concern
* **David**, N. & **Gosselin**, M. (2002): Gender agreement of avian species names. *[[Bulletin of the British Ornithologists' Club|Bull. B. O. C.]]* **122**: 14-49.

## 出面網頁
* BirdLife Species Factsheet
* IUCN Red List
* Black-necked Swan videos on the Internet Bird Collection
*Stamps (for Argentina, Brazil, Chile, Falkland Islands, Uruguay) with RangeMap
*Black-necked Swan photo gallery VIREO
頭頭

**頭頭**，唐字，指：

* 先，排隊先後，或者時間先後嘅先。
* 阿頭，工做帶人做嘢嘅人。
加拿大唐人史

唐人移民加拿大，有史實嘅係始自清朝鴉片戰爭後。當年中國移民多數嚟自廣東省台山縣。重有廣東開平縣、新會縣呢些啲民間叫做五邑嘅地方。 而家，加拿大華人好多係廣東人，尤其係香港人。

1858年（即係咸豐8年），卑詩省嘅菲沙河谷（Fraser Valley）出現淘金熱，好多由美國舊金山嘅唐人移民嚟幫手開礦。嚮1871年（同治10年），加拿大聯邦為咗吸引卑詩加入，同意嚮10年之內，建成一條跨越加拿大東西部嘅鐵路（即係而家嘅加拿大太平洋鐵路）。為咗起鐵路，當局引入一批出名刻苦耐勞嘅華工，經過公司倒閉、嚴重工傷、大量死人等困難，終於10年內鐵路起好通車，沿線開發出房地產同埋市鎮直至今日。俗話有講「打完齋唔要和尚」，所以當年加拿大先後通過人頭稅同埋排華法等對待唐人移民潮。加拿大唐人嚮冇投票權嘅現實之下，經歷漫長嘅二等公民身份。

2006年4月4號，當時嘅加拿大總理哈帕好正式向加拿大唐人認錯，話加拿大以前向唐人收人頭稅係錯嘅。之後，加拿大政府賠償畀1000萬交過人頭稅嘅唐人同佢哋嘅後人，同時成立宣傳人頭稅罪惡嘅活動。

## 出面網頁
*全加華人協進會（英文）
*加拿大公民及移民部 - 1900-77年加拿大公民同埋移民歷史（英文）
智利

**智利共和國**係南美洲一國，國土又細又長，有人叫佢做「絲帶國」。西面同南面向住太平洋，北面黐住秘魯，東面就有玻利維亞同阿根廷。首都係聖地亞哥，法定語文係西班牙文。

## 歷史
喺西班牙征服者嚟到之前，智利北部係印加帝國嘅一部分。1541年聖地亞哥建城。南方嘅馬普切人一直反抗西班牙人入侵，嗰度去可以可以猫到19世紀至完了算了，小我的快递吗猫，到了，，兰哦你在干麻我到

1810年9月18號，智利人成立臨時軍政府，呢日就成為以後嘅智利國慶日。

1818年2月12號，智利喺貝爾納多·奧希金斯嘅領導下宣佈獨立。喺1879年到1883年嘅硝石戰爭中，智利打贏咗秘魯同玻利維亞，迫佢哋割讓領土。

## 地理
世界最長嘅山脈安第斯山脈橫跨智利境內。

## 參考

## 出面網頁

* 
* 
* 
* 
* 
*
厄瓜多爾

**厄瓜多爾**（；），全稱**厄瓜多爾共和國**（），係南美洲西北部一國，1809年8月10號脫離西班牙獨立。首都基多，法定語文係西班牙文。香蕉係呢度嘅特產之一。

## 地理
世界最長嘅山脈安第斯山脈橫跨厄瓜多爾境內。

## 出面網頁

* 
* 
* 
* 
* 
*
地中海

**地中海**係一個北面俾歐洲大陸，南面俾非洲大陸同東面俾亞洲大陸圍住嘅海。由東至西約莫有4000公里，南北最闊嘅地方就大概有1800公里，面積有251.6萬平方公里，係世界上最大嘅內陸海。地中海西邊，經過直布羅陀海峽，同大西洋相連，而東面就通過土耳其海峽同黑海相連。19世紀，埃及嘅蘇彝士運河開通咗，地中海就連接埋落紅海。地中海係世界上最古老嘅海域之一。

## 得名
地中海，英文名係**Mediterranean Sea**，嚟自拉丁文嘅**mediterraneus**，表示喺「陸地嘅中間」（medius表示中間，而terra表示陸地）。呢個名好貼切噉形容地中海嘅地理形勢狀況。

## 歷史

### 古代文明

主要嘅古代文明都喺地中海附近。呢個海提供咗貿易、殖民同埋打仗嘅路線，仲有食物（包括捕魚同埋收集其他海產）畀唔同年代嘅好多社區。最早嘅先進文明喺地中海係埃及人同米諾斯人，佢哋之間做咗好多貿易。其他值得注意嘅文明就係稍後出現嘅赫梯人同其他安納托利亞人、腓尼基人同邁錫尼希臘。大約公元前1200年，東地中海受到青銅時代崩潰嘅嚴重影響，導致好多城市同貿易路線都被毀滅。

喺古代最出名嘅地中海文明就係希臘城邦同腓尼基人，佢哋都喺地中海沿岸大規模殖民。

波斯嘅大流士一世征服咗古埃及，佢建造咗一條運河連接紅海同尼羅河，所以就連埋地中海。大流士嘅運河闊到可以容許兩艘三列槳座戰船並排通過，仲要用四日先過得晒。

經過公元前3世紀同2世紀嘅布匿戰爭之後，羅馬共和國打敗咗迦太基人，成為地中海嘅主要勢力。當奧古斯都建立咗羅馬帝國之後，羅馬人就叫地中海做「我哋嘅海」（拉丁文：Mare Nostrum）。之後嘅400年，羅馬帝國完全控制咗地中海同幾乎所有由直布羅陀到黎凡特嘅沿海地區，成為歷史上唯一做到呢樣嘢嘅國家，仲被叫做「羅馬湖」。

### 中世紀同帝國
西羅馬帝國大約喺公元476年崩潰。東邊再次成為主導，因為羅馬嘅勢力喺4世紀由羅馬帝國嘅東半部形成嘅拜占庭帝國度延續落去。雖然東羅馬帝國會繼續控制幾乎成個地中海，但係喺7世紀又出現咗另一個勢力，同埋伊斯蘭教呢個宗教，好快就由東面橫掃過嚟；喺佢哋最大嘅時候，阿拉伯人喺倭馬亞人嘅統治下控制咗大部分地中海地區，喺東面同南面留低咗持久嘅影響。

阿拉伯人嘅入侵打亂咗西歐同東歐之間嘅貿易關係，仲中斷咗同東亞帝國嘅貿易路線。但係，呢樣嘢間接促進咗經過裏海嘅貿易。由埃及出口嘅穀物改道去咗東方世界。嚟自東亞帝國嘅產品，好似絲綢同香料，就由水手同猶太商人由埃及運去威尼斯同君士坦丁堡呢啲港口。維京人嘅襲擊進一步打亂咗西歐嘅貿易，令佢停頓。不過，挪威人發展咗由挪威到白海嘅貿易，仲做埋由西班牙同地中海嚟嘅奢侈品貿易。拜占庭人喺8世紀中重新控制咗地中海東北部附近嘅地區。威尼斯嘅船喺9世紀開始武裝自己，對抗阿拉伯人嘅騷擾，同時將亞洲貨物嘅貿易集中喺威尼斯。

根據開羅藏經嘅文件，法蒂瑪王朝喺十字軍東征之前同阿馬爾菲同熱那亞呢啲意大利城邦保持住貿易關係。一份喺996年嘅文件提到有阿馬爾菲商人住喺開羅。另一封信就講到熱那亞人同亞歷山大港做過貿易。大約喺1060年，哈里發穆斯坦西爾准許阿馬爾菲嘅商人喺耶路撒冷居住，取代咗拉丁嘅客棧。

十字軍東征令到歐洲同*[[海外]]*地區（即係十字軍控制嘅地方）之間嘅貿易興旺起嚟。熱那亞、威尼斯同比薩喺十字軍控制嘅地區建立咗殖民地，開始控制同東方嘅貿易。呢啲殖民地仲畀佢哋可以同東方世界做貿易。雖然十字軍國家嘅滅亡同教皇嘗試禁止同穆斯林國家嘅貿易關係暫時打亂咗同東方嘅貿易，但係佢最後都繼續落去。

喺十二世紀文藝復興之後嘅中世紀後期，歐洲開始復興，因為更有組織同中央集權嘅國家開始形成。

以安納托利亞為基地嘅鄂圖曼勢力繼續增長，喺1453年攻陷君士坦丁堡，滅亡咗拜占庭帝國。喺16世紀，鄂圖曼人控制咗呢個海嘅大部分東面，仲喺南法（1543-1544年）、阿爾及利亞同突尼斯設立咗海軍基地。鄂圖曼船長巴巴羅薩喺普雷韋扎戰役（1538年）獲勝，成為呢個統治嘅象徵。傑爾巴戰役（1560年）標誌住鄂圖曼海軍喺東地中海稱霸嘅頂峰。隨住歐洲列強嘅海軍實力增強，佢哋開始對抗鄂圖曼人喺呢個地區嘅擴張，勒班陀戰役（1571年）就遏制咗鄂圖曼海軍嘅力量。呢個係最後一場主要由槳帆船打嘅海戰。

西北非洲嘅巴巴里海盜喺西地中海襲擊基督教船隻同海岸。根據羅拔·戴維斯嘅講法，由16世紀到19世紀，海盜擄走咗100萬到125萬歐洲人做奴隸。

海洋航運嘅發展開始影響成個地中海。以前，西歐同東方之間嘅大部分貿易都經過呢個地區，但係喺1490年代之後，通往印度洋嘅海路發展令到亞洲嘅香料同其他貨物可以經過西歐嘅大西洋港口入口。

呢片海仲係有戰略重要性嘅。英國對直布羅陀嘅控制確保咗佢哋喺非洲同西南亞嘅影響力。特別係喺阿布基爾（1799年，尼羅河戰役）同特拉法加（1805年）呢啲海戰之後，英國喺地中海嘅優勢地位維持咗好耐。戰爭包括第一次世界大戰期間地中海嘅海戰同第二次世界大戰地中海戰區。

1869年蘇伊士運河開通，冇水閘嘅設計令到歐洲同亞洲之間嘅貿易流向根本上改變咗。而家最快嘅路線就係經過地中海去東非同亞洲。呢個令到地中海國家同佢哋啲港口，好似的里雅斯特呢啲直接連接中歐同東歐嘅港口，經歷咗急速嘅經濟增長。喺20世紀，第一次同第二次世界大戰，仲有蘇伊士危機同冷戰，令到貿易路線轉移到歐洲北部嘅港口，但係因為歐洲一體化、絲綢之路嘅重新啟動同自由世界貿易，呢個情況又再次改變，轉返去南部嘅港口。

### 21世紀同移民

2013年，馬耳他總統將地中海形容為「墳場」，因為有大量移民喺佢哋嘅船翻側之後淹死咗喺度。歐洲議會主席馬丁·舒爾茨喺2014年話歐洲嘅移民政策「將地中海變成咗墳場」，呢個係講緊因為呢啲政策直接導致好多難民喺呢個地區淹死。一個阿塞拜疆官員將呢個海形容為「一個墳場...人哋喺度死亡」。

喺2013年蘭佩杜薩島移民船難之後，意大利政府決定加強佢哋國家巡邏地中海嘅系統，授權進行「我們的海行動」，呢個係一個軍事同人道主義嘅任務，目的係拯救移民同拘捕人口販子。喺2015年，超過100萬移民經過地中海去到歐洲。

意大利特別受到歐洲難民危機嘅影響。由2013年開始，超過70萬移民到咗意大利，主要係撒哈拉以南非洲嘅人。

## 沿岸嘅國
* 歐洲國：（從西至東排）西班牙、法國、摩納哥、意大利、馬耳他、斯洛文尼亞、克羅地亞、波黑、黑山、阿爾巴尼亞、希臘。
* 亞洲國家：（從北至南排）土耳其、敘利亞、黎巴嫩、塞浦路斯、以色列同巴勒斯坦。
* 非洲國：（從東至西排）埃及、利比亞、突尼西亞、阿爾及利亞、摩洛哥。

## 疏仕